L'handbol cancel·la les competicions estatals i s'acaba la temporada per l'OAR Gràcia - Diari de Sabadell\nL'handbol cancel·la les competicions estatals i s'acaba la temporada per l'OAR Gràcia\nOAR Gràcia i Sant Quirze no tornaran a jugar aquesta temporada / Ll. Franco\nPunt final. Penjava d’un fil i s’ha acabat confirmant. La temporada d’handbol també s’ha cancel·lat en totes les categories. La Federació Espanyola ho ha fet oficial després de la reunió del seu comitè assessor amb els presidents de les federacions territorials. El president, Paco Blázquez, traslladarà a la Comissió Delegada la decisió de donar per finalitzades totes les competicions estatals de la temporada 2019/20.\nSobre el desenllaç, es va decidir que no hi hagi descensos, però sí que es proposaran ascensos a les diferents categories nacionals. Ara cal decidir la fórmula. L’OAR Gràcia mantenia opcions de lluitar encara per una plaça de 'play-off' d'ascens tot i que ho tenia complicat. Ara ja sap que continuarà un any més a Primera Nacional. En canvi, el Sant Quirze haurà d'estar pendent de com acaba la temporada perquè ocupava una d'aquestes posicions de privilegi. Un dels que estarà més atent és el Creu Alta Sabadell, que era líder de grup a la Lliga Catalana i aspirava a pujar a Nacional.\nEscletxa al bàsquet\nEl món del bàsquet es resisteix a l’aturada definitiva. Els Campionats de Catalunya i territorials des de sots-21 fins a premini i la lliga escolar s’han cancel·lat, però es manté l’escletxa oberta dels equips sèniors a l’espera de la decisió final de la Federació Espanyola. Bàsquet Pia (Copa Catalunya), Club Natació, Sant Nicolau o Escola del Carme (Primera Catalana) hauran d’esperar, però tot apunta cap a la suspensió definitiva.\nTemes:bàsquet, handbol, oar gràcia


EL MUSEU D'ART DE SABADELL AMB LES PERSONES AMB DISCAPACITATS - Museus Municipals - Ajuntament de Sabadell\nUn dels objectius del Museu d’Art és que es converteixi en un equipament inclusiu i és per això que treballa per millorar l’accessibilitat i la inclusió de tots els públics, oferint recursos per a la integració social d’aquests col·lectius en la vida cultural de la ciutat.\nLes activitats que programa el Museu d’Art de Sabadell persegueixen tres objectius:\nFer del Museu d’Art de Sabadell un equipament accessible a tot tipus de públic, un espai d’inclusió. Apropar l’art i donar a conèixer el Museu d’Art de Sabadell als diferents col·lectius de la ciutat que agrupen persones amb algun tipus de discapacitat física o intel·lectual, a través d’activitats preparades per a aquestes persones\nDifondre els serveis i l’oferta d’activitats que el Museu d’Art de Sabadell pot oferir a aquests col·lectius, tant en grup com individualment.\nAmb la col·laboració de l’Oficina de l’Atenció a la Discapacitat de la Regidoria d’Acció Social de l’Ajuntament de Sabadell, el Museu d’Art ha treballat, amb forces mesos d’antelació, amb entitats de la ciutat diferents propostes d’activitats, tot demanant-los les seves necessitats, per tal de desenvolupar aquelles que s’ajusten més als interessos dels diferents col·lectius.\nMIRAR L’ART AMB ALTRES ULLS\nAixí doncs, per una banda s’han concertat diferents visites guiades i tallers adaptats, tot partint de l’oferta ja existent al Museu d’Art, amb entitats com Xamba, Andi, Cipo i Xalest, Bauma-Atendis entre d’altres.\nD’altra banda, s’ha continuat una activitat iniciada l’any passat, anomenada Mirar l’art amb altres ulls, que s’ha elaborat en col·laboració amb diverses entitats de la ciutat que treballen amb persones amb discapacitat intel·lectual, que són: Cipo, Andi Down Sabadell, Prolaboral Xalest, Fundació privada Avan, Fundació privada Atendis i el Club Social Xamba, amb l’objectiu de fomentar la interacció i la integració entre els seus usuaris.\nMirar l’art amb altres ulls persegueix l’objectiu de millorar l’accessibilitat del museu a tot tipus de públic, tot posant de manifest la capacitat de qualsevol persona per mirar, interpretar i gaudir de l’art.\nPrèviament, un grup de nois i noies d’aquestes entitats s’han format per conèixer l’art de la ciutat i han preparat una visita guiada a l’exposició permanent del museu, que es farà el dilluns 2 de desembre a les 10:30h, 11:30h i a les 17:30h. En aquesta visita, que estarà oberta a tot el públic, especialment s’ha convidat a persones que assisteixen als casals de la gent gran, els participants interpretaran obres de l’exposició permanent del museu des del seu punt de vista. Cadascun d’ells ha triat una obra que explicarà als visitants, partint de la seva visió i dels seus interessos.\nÉs ben sabut que l’art té tantes mirades com persones l’observen i totes elles són vàlides. En funció del caràcter, la trajectòria vital o l’experiència de cadascú, cada obra es transforma o desprèn nous elements i valors per a la seva interpretació. Dit d’una altra manera, hi ha tantes obres d’art com ulls que les miren. Aquesta premissa fa que tothom estigui en disposició d’accedir a l’art sense prejudicis, armats únicament amb la nostra pròpia motxilla. No és necessari ser un expert per gaudir de l’art, per accedir-hi, i tampoc ho és per interpretar-lo i expressar la nostra visió lliurement. De la mateixa manera, la mirada de l’altre, la visió de les altres persones, contribueixen a enriquir la nostra pròpia visió sobre l’art. I això és precisament el que els nois i noies de les entitats que participen del projecte Mirar l’art amb altres ulls transmetran: oferiran la seva pròpia mirada sobre les obres i els artistes de la ciutat.


Pot un home ser feminista? | Acelobert Comunicació\nPot un home ser feminista?\nExisteixen els homes feministes? Podem els homes ser feministes?\nVaig néixer en una família d’esquerres, el meu pare i la meva mare tenien un cercle progressista d’amistats, i en aquest ambient en els anys vuitanta, quan la nostra democràcia començava a caminar, per a mi era molt comú escoltar converses sobre els avanços de les dones i com els homes de la generació del meu pare, es definien “feministes”. Les seves raons, per a ells, eren clares: rentaven els plats, alguna vegada feien el menjar, no els importava que les seves esposes sortissin, a les seves filles els donaven certa educació sexual, etc.\nClarament aquests senyors no eren feministes, s’ho creien i així podien caure en l’autocomplaença per no renunciar a privilegis que els havia donat el patriarcat. Com si haguessin arribat a una espècie de nirvana místic, ple de saviesa, en el qual no havien de fer més esforços perquè les dones aconseguissin la igualtat.\nAixò m’ha fet suspicaç davant els homes que ens definim com a feministes, ho som realment o actuem com els nostres pares? La meva opinió, que pot estar equivocada, és que hem assumit certes coses per sentir la consciència tranquil·la però estem lluny de conèixer els nostres privilegis i molt menys d’haver renunciat a ells.\nEm considero en reconstrucció de mi mateix des del feminisme, però és un procés que em portarà tota la vida.\nM’he trobat amb homes que, en considerar-se feministes, es creuen amb la superioritat moral respecte altres homes masclistes, de parlar a les dones sobre temes que són d’elles, i fer mansplaining sobre tot tipus de temes, com la prostitució, la venda de les capacitats reproductores de les dones, etc.\nEm considero en reconstrucció de mi mateix des del feminisme, però és un procés que em portarà tota la vida; estic envoltat de privilegis (artificialment donats per la societat) per haver nascut home, i molts d’ells invisibles per a mi (presos de manera gratuïta); és un procés d’aprenentatge continu.\nPregunta’t cada dia quins són els teus privilegis i com pots fer perquè els teus amics homes i tu renuncieu a ells.\nHe vist moltes vegades homes feministes que s’ofenen quan les dones ens treuen de la nostra zona de confort (que és immensa). He viscut com homes feministes, davant un grup de dones, tenen la necessitat de destacar davant elles en comptes de respectar els seus espais, o com aquests homes, en ambients hetero-patriarcals, mantenen silenci sobre temes que els podrien comprometre amb les seves amistats o en el treball (per exemple).\nUna de les coses que més em sorprenen és la constant d’alguns homes feministes de parlar sobre els avantatges que té el feminisme per a nosaltres (que les té) però em sembla és voler posar-nos una vegada més al centre de l’assumpte. Per exemple: és molt comú que diguin que gràcies al feminisme els homes podem plorar o expressar els nostres sentiments. Del que hem de parlar i convèncer és que, per culpa del masclisme, assassinen a dones, les comercialitzen, les mutilen, les maltracten, els donen pitjors llocs de treball, els paguen menys…són insultades, assetjades, violades, etc. Que tu, com a home, puguis o no plorar, comparat amb això, em sembla una nimietat.\nPotser per als homes d’aquesta generació que volen ser feministes sigui inassolible la meta, però ens convertim en millors persones en intentar aconseguir-ho.\nHome feminista, mai pensis que ho saps tot, qüestiona’t a tu mateix i escolta a les teves companyes feministes, procura que et facin replantejar les coses.\nCaure en el convenciment que ja s’és feminista no et farà avançar, et convertirà en un ésser passiu. Pregunta’t cada dia quins són els teus privilegis i com pots fer perquè els teus amics homes i tu renuncieu a ells; intenta transformar els teus espais en espais igualitaris.


GORG DEL SALT AL PONT D’ARMENTERA – Rutes a peu\n19 d'abril de 2017 26 d'abril de 2015 per Rutes a peu\nEl dia 26 d’abril vam apropar-nos al Pont d’Armentera per fer una passejada a peu sense desnivells. Durant el recorregut fins arribar al gorg del riu Gaià anireu veient els panells dels sentits; tocar, escoltar i mirar. Ideal per fer amb els més petits.\n– Un cop arribeu al Pont d’Armentera heu de continuar per la carretera C37 en sentit Querol, entre els quilòmetres 27 i 28, veureu un parc amb màquines de gimnàs a la dreta. Més endavant a l’esquerre hi ha una plaça on podreu aparcar el cotxe.\n– Heu de seguir pel marge de la carretera C37 durant uns metres fins que paral·lel a la mateixa carretera hi ha un camí de terra. A l’inici del camí hi ha un panell informatiu del riu Gaià.\nContinueu el camí de terra fins que veureu que el camí gira a l’esquerre.\nEl camí fa baixada, passareu el pont de la carretera per sota, heu de caminar paral·lel al riu Gaià fins al mateix gorg. Aquí hi ha una àrea de lleure amb taules i bancs.\nEl lloc no està gaire net i fa pudor. Una llàstima ja que el gorg és impressionant. Està prohibit banyar-se.\nPer tornar fins el vehicle heu de desfer el camí.\nDistància 1,4 km\nEstat del camí 5/5\nCADOLLES FONDES AL MONTSANT\n4 comentaris a “GORG DEL SALT AL PONT D’ARMENTERA”\n19 d'abril de 2017 a les 1:19\nEn la descripción de la ruta se habla del Km 37/38 y realmente es el 27/28, eso me llevo hasta Querol y eso me desconcertó.\nUna vez localizado en ese punto Km todo perfecto.\nComento para que rectifiqueis la información\n19 d'abril de 2017 a les 9:54\nMuchas gracias! Ya está rectificado. Saludos!\n29 de juny de 2019 a les 11:54\nLa distància de 1,4 kms i durada de 1h es corresponen? Estic fluixeta de cames i no voldria arriscar-me.\nGràcies per la info que em pogueu donar perquè hi voldria anar ara… ☺\n29 de juny de 2019 a les 12:42\nHola, així és. Salutacions\nRespon a VegAnna Cancel·la les respostes


Nou punt de trobada per a persones grans al barri del Convent de la Bisbal, Notícies, Ajuntament de la Bisbal d'Empordà\n12/01/2022 a les 13:00\nAmb l’eslògan ‘Fem comunitat!’, L’Ajuntament de la Bisbal enceta un nou projecte d’intervenció comunitària destinat a persones grans al barri del Convent amb l'objectiu principal de crear un espai de trobada per tal de millorar el seu estat de benestar personal, vincular-los en entitats i recursos i fomentar la participació ciutadana. Partint de la demanda de l’Associació de Veïnes i Veïns del Barri del Convent i la diagnosi de gent gran duta a terme recentment al municipi, s’ha detectat nombre important de persones grans que viuen soles i que no tenen xarxa social.El punt de trobada estarà ubicat al Local Social de l’Associació de Veïnes i Veïns del Barri del Convent (carrer Germans Ferrer, 9): a partir d’aquest dijous 13 de gener es farà cada setmana de 10 a 12 h.\nLa finalitat d’aquest nou projecte, que arrenca demà és promoure una oferta d’activitats que s’ajustin als seus interessos, estimuli la seva participació a la comunitat i així poder gaudir de la convivència, la motivació personal i la creació de xarxa social.Quan es parla d’intervenció comunitària es fa referència a un procés de canvi o millora en el qual participen diferents agents actius que són protagonistes del seu propi canvi. Així doncs, les activitats i accions que es faran sorgiran de les inquietuds de les persones participants. Per a més informació es pot contactar amb l’Àrea d’Acció Social i Ciutadania de l’Ajuntament de la Bisbal al telèfon 664879413 o al correu electrònic acciosocialiciutadania@labisbal.cat.


Cultura Promoció local Dimecres 19 de desembre del 2018\nSón llocs de treball temporal de 6 i 12 mesos de durada en les àrees de Promoció Econòmica, Joventut i Brigada Municipal.\nCultura Promoció local Dissabte 20 d'octubre del 2018\nVa ser en la 22a edició del Dia de la Cambra que es va celebrar dijous a la Casa Llotja de Mar i on es va entregar guardons commemoratius a més d’un centenar d’empreses de la demarcació de Barcelona.\nCultura Promoció local Dissabte 13 d'octubre del 2018\nDe la mà de Barcelona Naval, la nova iniciativa de les jornades gastronòmiques oferirà un pica pica a base de calamar i una fideuada de la mà del restaurant Can Dani. Les begudes aniran a càrrec de la Copa Negra.\nCultura Promoció local Dissabte 6 d'octubre del 2018\nHi havia diferents espècies de peix, des de calamar, rogers, lluç, sèpia i sonsos. A càrrec de Josep Masdeu i Martí Cadellans, els organitzadors han destacat que els preus han sigut lleugerament inferiors als de la peixateria i que s'hi han acostat unes 130 persones per participar-hi.\nCultura Promoció local Dimecres 24 de gener del 2018\nLa contractació indefinida continua sent l’assignatura pendent al Maresme\nAixí es desprèn després tancar el 2016 amb més de 103.000 contractes laborals, una xifra que supera en un 3’86% el registre de l’any anterior. Aquesta és una de les principals dades que s’extreu de l’estudi Contractes per Ocupacions al Maresme realitzat per l’Observatori de Desenvolupament Local del Consell Comarcal del Maresme.\nCultura Promoció local Dilluns 15 de gener del 2018\nEl Servei Local d’Ocupació ha cobert més del 50% de les ofertes de feina gestionades durant el 2017\nEl Servei Local d’Ocupació posa en relleu que, al llarg del 2017, han cobert més del 50% de les ofertes de feina que han gestionat. Una dada positiva després que la nostra vila hagi tancat l’any amb una taxa d’atur d’un 11’85%.\nCultura Promoció local Dissabte 13 de gener del 2018\nEl mercat municipal ha acollit aquest matí l’entrega dels premis de la gimcana “Quin és l’ingredient secret d’aquest Nadal?”\n70 nens i nenes han participat d’aquesta activitat, organitzada per la Diputació de Barcelona, que s’ha dut a terme durant les Festes de Nadal.


Ràdio Falset - 107.6 FM - Aquest cap de setmana se celebren els actes centrals de la Fira del Bolet del Priorat\nAquest cap de setmana se celebren els actes centrals de la Fira del Bolet del Priorat\nAquest cap de setmana tenen lloc els actes principals de la Fira del Bolet del Priorat. Aquest divendres, al Celler Cooperatiu de Falset, se celebrarà un sopar maridatge amb plats elaborats amb bolets i altres productes de temporada. L'acte estarà guiat per la sommelier Anna Casabona.\nPel que fa a dissabte, des de les 10 del matí a la plaça de la Quartera s'hi podran trobar diverses parades relacionades amb el món dels bolets, la muntanya, la caça, la gastronomia i l’artesania. A la tarda, a la sala d’actes de l’Ajuntament de Falset hi ha prevista la presentació de l‘Associació micològica del Priorat i també les xerrades de Carles Icart, membre de l'Associació Catalana de Micologia i de Mico Tarraco i d’Enric Gràcia, micòleg i assessor del programa Caçadors de Bolets de TV3.\nFinalment, el diumenge 17 de novembre tindrà lloc una sortida pel bosc per anar a buscar bolets mentre que al migdia hi haurà un dinar popular amb bolets a la brasa al Bar la Sénia de Marçà. A les 5 de la tarda, també a Marçà, se celebrarà l'acte de cloenda de la fira en el que s’entregaran els premis del primer concurs de bolets. Hi haurà premi per al rovelló més gran, per al cistell de rovellons més ple i també per al bolet més curiós.


Les pistes d'esquí preveuen una bona afluència de visitants aquest cap de setmana - Teleponent\nInici Comarques Pirineu Les pistes d’esquí preveuen una bona afluència de visitants aquest cap de...\nLes pistes d’esquí preveuen una bona afluència de visitants aquest cap de setmana\nEls complexos del Pallars han acumulat entre 60 i 80 centímetres de neu nova i la Molina té 38 quilòmetres esquiables\nLa nevada caiguda aquest dimecres al Pirineu i la favorable previsió meteorològica de cara a aquest cap de setmana fan preveure una molt bona afluència de visitants a les pistes d’esquí.\nAls complexos d’esquí del Pallars, Espot i Port Ainé, fins i tot la xifra podria ser la millor de la temporada i aquest divendres els operaris estan treballant intensament per deixar les instal·lacions en perfecte estat, després que s’hi hagin acumulat entre 60 i 80 centímetres de neu nova.\nMentre, a la Molina (Cerdanya) també han rebut amb molta satisfacció les precipitacions i de cara a dissabte comptaran amb 40 pistes obertes, 12 remuntadors i 38 quilòmetres esquiables dels 70 del seu domini.\nLes pistes d’esquí de Port Ainé i Espot esperen que aquest cap de setmana sigui el millor de la temporada. ”Les condicions han de ser òptimes després de la gran nevada d’aquesta setmana”, ha afirmat el director de les estacions pallareses, Xavi Berguedà. Aquest divendres, els operaris s’afanyen per deixar en perfecte estat el complex, que ha acumulat entre 60 i 80 centímetres de neu nova.\nA les cotes més altes, durant el matí el vent ha estat bufant fort, motiu pel qual aquestes zones estan tancades. Les condicions meteorològiques seran més favorables en les pròximes hores i s’espera un dissabte immillorable d’esquí.\nBerguedà ha recordat que les estacions del Pallars han gaudit tota la temporada de molt bones condicions de neu, tot i que ha reconegut que la sensació d’esquí no estava molt marcada per la manca de precipitacions en forma de neu.\nLa imatge de Port Ainé d’aquest divendres era la de desenes d’escolars fent cursos d’esquí de la setmana blanca i operaris treballant intensament per deixar el complex amb la millor cara de cara al cap de setmana, que s’espera que sigui de rècord.\nEn el cas de la Molina, a la Cerdanya, el gruix de neu acumulat arriba als 80 centímetres a les zones més altes d’aquestes pistes i és de 40 a la base del complex. La cap comercial i de màrqueting de l’estació, Marta Viver, ha afirmat que estan “molt contents” amb la recent arribada de les precipitacions, les quals han servit, ha dit, per “canviar el decorat”.\nTambé ha destacat que la qualitat de la neu és “espectacular” i que les baixes temperatures permeten que aquesta es mantingui i se’n pugui produir més. Per tot plegat, ha explicat que es preveu un “molt bon cap de setmana” des del punt de vista de l’afluència de visitants.\nDe cara a avui, l’estació preveu tenir obertes 40 de les seves 66 pistes, el 80 per cent dels seus remuntadors i 38 quilòmetres dels 70 amb què compta el seu domini. A més, també es podrà adquirir i començar a utilitzar el forfet de mitja temporada.\nAquest divendres al matí, el vent ha obligat a tancar algunes zones elevades del complex, tot i que l’ambient assolellat ha sigut un al·licient per animar als aficionats a la pràctica de l’esport blanc així com també al públic escolar que ha estat present a les instal·lacions.\nArticle anterior7 carreteres de Lleida rebaixen la seva velocitat de 100 a 90 km/h\nArticle següentUn nou cas d’èxit del programa Reempresa reactiva el comerç al barri de la Bordeta


Reempresa arriba als pobles de Barcelona de la mà dels mercats municipals i d’una prova pilot | Reempresa\nActualitat › Reempresa als mitjans › Reempresa arriba als pobles de Barcelona de la mà dels mercats municipals i d’una prova pilot\nPublish on 02-07-2020\nEl conveni, vigent fins l’any que ve, té prevista l’atenció telemàtica així com l’organització de sessions informatives, suport i acompanyament gratuït per a totes les persones interessades. Per arribar als municipis petits contempla dues actuacions.\nUna d’elles fa referència als mercats municipals, consolidant la presència que Reempresa hi té des del 2017, per facilitar la transmissió de la propietat de les parades. Des aleshores s’ha evitat el tancament de més de 70 parades en la norantena de mercats de la demarcació on s’ofereix el servei\nL’altra actuació és d’una prova pilot a deu municipis petits de les comarques de Barcelona per garantir la continuïtat dels seus negocis i evitar la pèrdua de llocs de treball i fomentar el creixement econòmic d’aquestes poblacions.\nEl centre Reempresa de Sabadell salva cinc ne... Diputació i la Cecot implantaran Reempresa al... Reempresa arriba als pobles de Barcelona de l... Sobreviure a la nova realitat Reempresa evita el tancament de 40 negocis ll...


Per què és un regal tan valuós?\nLa Torre de Guaita | Núm. 2 2017\nLLEGEIX-HO EN acholi afrikaans aimara albanès alemany amhàric anglès armeni aukan baixkir batak (Karo) batak (Toba) baule bemba biak bikol birmà bislama búlgar català cebuano chewa (Malawi) chitonga chitonga (malawi) chitumbuka chiyao chokwe chol chuvash cinyanja congo coreà crioll de les seychelles crioll haitià crioll mauricià croat dangme danès digor drehu efik eslovac eslovè espanyol estonià ewe fijià finès fon francès ga garifuna georgià grec guaraní gun haussa hebreu hiligainon hindi hiri motu hmong (blanc) hongarès iban ibanag ibo ilocano indonesi ioruba islandès isoco italià japonès javanès kabiye kaonde karen (s’gaw) kazakh khmer kikamba kikongo kikuiu kiluba kimbundu kinyaruanda kirguís kiribati kirundi kisonge kurd kurmandji (Caucas) kurd kurmandji (alfabet ciríl·lic) kwangali kwanyama lhukonzo lingala lituà lomwe luganda lunda luo luvale macedoni macua maia malai malaiàlam malgaix maltès mam mambwe-lungu mapudungun mazatec (huautla) mbunda mongol moré ndebele ndebele (Zimbàbue) ndonga neerlandès nepalès ngangela nias niueà noruec nyaneka nzema nàhuatl (Guerrero) nàhuatl (Huasteca) nàhuatl (nord de Puebla) oromo osset otetela pangasi papiament (aruba) papiament (curaçao) persa pidgin de les illes Salomó polonès portuguès quítxua (Bolívia) quítxua (ancash) quítxua (ayacucho) quítxua (chimborazo) quítxua (cusco) quítxua (imbabura) rarotongà romanès runyankore rus rutoro samoà sango saramaccan sena sepedi serbi serbi (alfabet llatí) sesotho (Lesotho) sesotho (Sudàfrica) setswana shona sidama silozi singalès sranan tongo suahili suahili (congo) suec swati tagal tahitià tai telugu tetun dili tigrinya tiv tojolabal tok pisin tongalès tshiluba tshwa tsonga turc twi txec tzeltal tzotzil tàmil tàtar ucraïnès umbundu urdú urhobo venda vietnamita wallisià waray-waray wayuunaiki wolaita xhosa xinès mandarí (simplificat) xinès mandarí (tradicional) zande zulu àrab àzeri àzeri septentrional (alfabet ciríl·lic)\nPORTADA | EL MILLOR REGAL QUE T’HAN FET MAI\nDe què depèn que un regal sigui valuós per a tu? Probablement d’aquests quatre factors: 1) qui te l’ha regalat, 2) per què te l’ha regalat, 3) quins sacrificis ha fet per regalar-te’l i 4) si realment et feia falta. Pensar en aquests factors ens pot ajudar a apreciar més el regal que Déu ens ha fet, el rescat.\nQUI ENS L’HA DONAT?\nUn regal pot ser especial perquè ens l’ha fet una persona que admirem, o un familiar o amic que estimem molt, encara que sigui senzill. Aquest va ser el cas del regal que li va fer en Russell a en Jordan. Però, què té a veure això amb el rescat?\nEn primer lloc, la Bíblia diu que «Déu va enviar el seu Fill únic al món, i gràcies a ell podem obtenir la vida» (1 Joan 4:9). La persona amb més autoritat de tot l’univers, Déu, ens ha fet aquest regal, i per això és tan valuós. Un escriptor bíblic va dir referint-se a Déu: «El teu Nom és Jahveh [o Jehovà], ets l’únic Altíssim sobre tota la terra!» (Salm 83:18). O sigui que mai podríem rebre un regal d’algú més important.\nEn segon lloc, Déu és «el nostre pare» (Isaïes 63:16). Per què diem això? Perquè ens ha donat la vida i perquè ens cuida igual que un pare cuida el seu fill. En una ocasió, adreçant-se al seu poble com Efraïm, Déu els va dir: «¿És potser Efraïm el meu fill preciós, un infant deliciós? [...] Les meves entranyes es commouen per ell: certament en tindré misericòrdia» (Jeremies 31:20). Avui dia, Déu sent el mateix pels seus servents. No és només el Creador totpoderós, també és el nostre Pare i el nostre amic. En vista d’això, no creus que tots els regals que ens fa són molt especials?\nPER QUÈ ENS L’HA DONAT?\nUn regal pot ser especial si te’l fa algú perquè vol i perquè t’estima, no perquè toca. Qui fa un regal de tot cor, no espera res a canvi.\nDéu va entregar el seu Fill per nosaltres perquè ens estima. La Bíblia ens diu: «Així és com se’ns va mostrar l’amor de Déu: Déu va enviar el seu Fill únic al món». Amb quin propòsit? Perquè puguem «obtenir la vida» (1 Joan 4:9). Però ell no estava obligat a fer-ho. El «rescat que Jesucrist va pagar» és una prova de la «bondat immerescuda» de Déu (Romans 3:24).\nQuè vol dir que ho va fer per «bondat immerescuda»? La Bíblia ho explica a Romans 5:8: «Déu va demostrar que ens estima al permetre que Crist morís per nosaltres quan encara érem pecadors». Encara que som simples humans i, a més, pecadors, Déu ha sigut altruista amb nosaltres. No és que ens haguem guanyat el seu amor, ni tampoc li podem pagar res a canvi. Per això, el seu regal ha sigut la mostra més gran d’amor de tota la història.\nQUIN SACRIFICI HA FET?\nUn regal pot ser especial quan suposa un gran sacrifici per a la persona que te’l fa. Quan està disposada a separar-se d’alguna cosa molt valuosa per a ella i donar-te-la, ho aprecies més pel sacrifici que ha fet.\nDéu «va entregar el seu Fill únic» (Joan 3:16). No ens podria haver entregat ningú que estimés més. De fet, durant els milers de milions d’anys que va estar creant l’univers, Jesús va treballar al seu costat, i Déu el va arribar a estimar tant que la Bíblia diu que «era cada dia les seves delícies» (Proverbis 8:30). Jesús és «la imatge del Déu invisible», el «seu Fill estimat» (Colossencs 1:13-15). Ningú ha tingut mai una relació tan estreta com la que tenen Déu i Jesús.\nTot i això, Déu «no va impedir que el seu Fill sofrís» (Romans 8:32). És el sacrifici més gran que ha fet per nosaltres, ens va donar el millor que tenia.\nTANTA FALTA ENS FEIA?\nUn regal pot ser especial si et fa moltíssima falta. Per exemple, si necessitessis un tractament mèdic de vida o mort i no te’l poguessis permetre, com et sentiries si algú decidís pagar-te’l? Segur que estaries molt agraït, per a tu seria un regal incomparable.\n«Igual que per causa d’Adam tots morim, gràcies al Crist tots rebrem vida» (1 Corintis 15:22). Al ser descendents d’Adam, no ens podem escapar de les malalties i la mort, i tampoc ens podem reconciliar amb Déu per nosaltres mateixos ni ser els seus amics. Som simples humans i no podem fer res per salvar la nostra vida ni la de ningú altre. La Bíblia afirma: «Cap d’aquests no pot redimir de cap manera el germà, ni pagar a Déu el rescat per ell –perquè la redempció [...] no s’acabaria de pagar mai» (Salm 49:7, 8). Tots necessitem ajuda desesperadament perquè no som capaços de pagar el preu del rescat. Sense aquest, no tindríem esperança.\nJehovà ens estima tant que ha estat disposat a pagar el «tractament» de vida o mort que tots necessitem, i així, gràcies al rescat, «tots rebrem vida». De quina manera? «La sang del seu Fill Jesús ens neteja de tots els pecats.» Si posem fe en aquest sacrifici, podrem rebre el perdó dels pecats i la vida eterna (1 Joan 1:7; 5:13). I què farà el rescat pels qui ja han mort? La Bíblia contesta: «Tal com la mort va venir per mitjà d’un home, la resurrecció dels morts també ve per mitjà d’un home [Jesús]» (1 Corintis 15:21). *\nNo hem rebut mai cap regal que vingui d’algú més important ni que estigui motivat per un amor tan gran. Ningú s’ha sacrificat tant per nosaltres com ho ha fet Jehovà. I cap regal ens feia tanta falta com el sacrifici de Jesús, que ens allibera del pecat i la mort. En efecte, no hi ha res al món que es pugui comparar a aquest meravellós regal, el rescat.\n^ § 19 Per a més informació sobre la resurrecció, consulta el capítol 7 del llibre Què és el que realment ensenya la Bíblia?, editat pels Testimonis de Jehovà i disponible a www.jw.org.\nMolta gent sap que gràcies a la mort de Jesús podem viure per sempre. Però, com ens beneficia exactament la seva mort?\nAPROPA’T A JEHOVÀ\n«Ell ens estimà primer»\nQuè significa l’afirmació «Déu és amor»?\nPORTADA Un regal incomparable\nPORTADA Per què és un regal tan valuós?\nPORTADA Com pots agrair aquest regal?\nUna Bíblia en la llengua que ens arriba al cor\n«Fa més feliç donar que rebre»\nText Opcions de descàrrega de publicacions digitals LA TORRE DE GUAITA Núm. 2 2017 | El millor regal que t’han fet mai\nNúm. 2 2017 | El millor regal que t’han fet mai\nLA TORRE DE GUAITA Núm. 2 2017 | El millor regal que t’han fet mai


malgratcomunicacio.cat - Portal multimèdia de l'Ajuntament de Malgrat de Mar - [ÀUDIO] La pancarta de suport als polítics que estan a la presó i els exiliats torna a la façana de l'Ajuntament\nLa pancarta de suport als presos i exiliats polítics ha torna a la façana de l’Ajuntament. Segons ha explicat el primer tinent d’alcalde i portaveu del govern, Jofre Serret, la col·locació de la pancarta dona compliment a la moció que el plenari va aprovar per majoria absoluta el passat octubre a instància dels grups municipals de JxCat –Malgrat ens Mou, ERC, Junts per Malgrat i la CUP. Segons Serret, ara ja no hi ha cap impediment perquè llueixi la pancarta després que s’hagi acabat el període electoral.\nSerret ha destacat que s’ha posat de manera permanent a la façana que dona a les Peixateries Velles per evitar haver de treure-la ara que hi ha els llums de Nadal i aviat es col·locarà el domàs de la Festa Major de Sant Nicolau.\n12-11-2019 / 13:45:12\n12-11-2019 / 15:50:59\nEl portaveu del govern, de JxCat- Malgrat ens Mou, considera que on s’ha col·locat permetrà que es vegi a les concentracions dels dilluns en què es demana la llibertat per als presos i exiliats. Serret puntualitza que ja en són 49.


El Govern avisa que l'electricitat amb generadors es mantindrà durant setmanes ! directe!cat\ndirecte ! a La República. N. 4126. Dimecres, 23 de juny de 2021 19:29 h\nPolítica Última actualització Dijous, 11 de març de 2010 18:13 h\nNo hi ha garanties que els 30.000 abonats sense corrent recuperin el servei\nEl Govern ha admès que el restabliment del subministrament elèctric a les comarques gironines està sent 'molt més lent del que la gent que està sense llum desitja' i no ha garantit que aquest dijous els 30.000 abonats que encara no tenen llum puguin tenir electricitat a partir de generadors. El president José Montilla s'ha reunit al Parlament amb un gabinet de crisi format per quatre consellers per abordar la situació. El conseller de Política Territorial i Obres Públiques, Joaquim Nadal, ha admès que la 'plena recuperació' de la normalitat a la xarxa elèctrica trigarà i que els generadors hauran de funcionar durant 'unes quantes setmanes' a la zona afectada. El conseller ha volgut recordar que ja s'ha obert un expedient a les elèctriques, i que s'està recopilant informació per saber la causa del desastre, que 'podria ser un manteniment insuficient de la xarxa'.\nMontilla ha presidit al Parlament una reunió amb els consellers d'Economia i Finances, Antoni Castells, d'Interior, Relacions Institucionals i Participació, Joan Saura, de Governació i Administracions Públiques, Jordi Ausàs, i de Política Territorial i Obres Públiques, Joaquim Nadal. Es tracta d'un gabinet de crisi pel temporal de neu i per les seves conseqüències que ja es va reunir dimarts just abans de la reunió del Consell de Govern.\nDesprés de la reunió, el conseller de Política Territorial i Obres Públiques, Joaquim Nadal, ha admès que la 'plena reconstrucció amb normalitat' de la xarxa elèctrica a la zona afectada va per llarg, 'és qüestió d'algunes setmanes', i que durant aquest període de temps caldrà que es mantinguin en funcionament els generadors. En tot cas, Nadal espera que els 30.000 abonats que encara estan sense llum vegin restablert el subministrament elèctric a partir de generadors entre aquest dijous o divendres.\n'El grau de perjudici en xarxa de baixa tensió i distribució és prou considerable com perquè quedi clar que durant unes quantes setmanes la normalització elèctrica a una part de les comarques gironines es farà amb generadors funcionant', ha dit Nadal, que ha remarcat que n'hi haurà més que durant l'apagada de Barcelona, donat que hi ha menys població afectada, però 'escampada' en un territori més gran. En aquests moments, ha explicat, hi ha uns 160 generadors instal·lats i s'espera que n'arribin més.\nNadal ha explicat que la prioritat del Govern és 'assegurar que amb la màxima celeritat possible no quedi pràcticament ningú sense subministrament elèctric', tot i que ha admès la dificultat que hi pot haver en arribar a masies i cases aïllades, ja que 'no pot haver-hi un generador per cada masia'. En tot cas, ha reconegut que hi està havent lentitud: 'el procés de recuperació de l'abastament elèctric és molt més lent del que la gent que està sense llum desitja i espera'. Nadal, però, ha recordat que en la nevada del 85 'algunes zones van trigar 48 dies a recuperar la normalitat' i en alguna zona de Girona 'van trigar set dies'. 'Esperem que a còpia de portar tots els generadors que calguin la plena normalitat elèctrica s'assumeixi aviat', ha reblat.\nA més, una altra prioritat que s'ha marcat l'executiu català és atendre els municipis turístics de la Costa Brava que tenen hotels i establiments oberts, perquè els turistes que 'estan passant aquests dies a la costa del país se sentin el millor atesos possible i no es vegin perjudicats' per la situació actual. A més, el conseller de Governació i Administracions Públiques, Jordi Ausàs, ha assumit la interlocució amb tots els municipis afectats.\nSobre el paper de les elèctriques, Nadal ha insistit que ara el Govern 'no busca culpables, sinó solucions', i 'les solucions elèctriques les han d'aportar les empreses elèctriques'. En aquest sentit, ha explicat que, a mesura que es van instal·lant nous generadors, la companyia 'va descobrint noves fallades en la capil·laritat de la distribució' i que l'empresa elèctrica encara no pot tenir un inventari tancat. En tot cas, el conseller ha parlat d'un grau de destrosses d'una envergadura considerable.\nNadal ha recordat que el Govern ja va decidir dimarts obrir un expedient informatiu a les elèctriques, però que el procés per tancar-lo és llarg. De tota manera, ha explicat que ja s'ha transmès a les elèctriques que han de recopilar informació per 'saber què ha passat i esbrinar quina és la causa', si la quantitat de neu, o si també 'podria ser un manteniment insuficient de la xarxa'.\nEl conseller ha explicat que en la reunió amb el president s'ha fet un 'balanç de situació' perquè en la reunió del Govern de la setmana que ve es pugui 'acabar d'establir quines mesures prendre per a la reconstrucció de tot plegat'. De tota manera, Nadal ha explicat que de moment no s'han plantejat ajudes als afectats ni tampoc s'ha fet una avaluació global de danys.\nNadal ha constatat que, tot i la 'magnitud' de la nevada, es pot dir que 'en termes generals és una crisi que s'ha saldat pràcticament sense víctimes'. 'Les coses s'han saldat raonablement bé', ha dit, tot i afirmar que els ciutadans que han quedat atrapats en algun lloc 'tenen raó de no estar tranquils ni còmodes'.\n11 de març de 2010, 20.11 h\nPer resoldre els greus problemes elèctrics de Girona, cal fer fora el tripartit i que el nou govern de CiU autoritzi i promogui les instal.lacions necessaries i als que s'hi oposin, una bona repassada per part dels mossos.\nCal acabar amb tanta ximpleria i instulticia.


Recursos per a entitats - Entitats Garrotxa\nEl Servei Integral de Suport a l’Associacionisme (SISA) posa a disposició de les entitats de la comarca de la Garrotxa un servei d’assessorament en les necessitats o dubtes que els puguin sorgir en qualsevol tema vinculat a la gestió o al dia a dia d’una associació.\nEl servei s’ofereix presencialment, telemàticament, per telèfon al 681 394 318 o per correu electrònic a entitatsgarrotxa@casg.cat\nLa Generalitat disposa també d’un servei de suport a les entitats. A seva web trobareu resposta a preguntes freqüents i podeu fer consultes a través d’aquest formulari\nL’ajuntament d’Olot facilita el finançament de les entitats a través de subvencions de concurrència competitiva anuals que es publiquen en aquesta web.\nAquestes subvencions abarquen els següents àmbits:\nPer conèixer altres subvencions, premis o ajuts us podeu subscriure al butlletí de finançament del Consell Comarcal de la Garrotxa o al butlletí de Xarxanet i us enviaran informació de les línies de finançament que van sorgint.\nA la ciutat hi ha dos espais municipals Proa, 16 i Blay, 6 que es van adequar pensant en l’ús que en podrien fer les entitats. La gestió de l’espai i la relació amb les entitats es fa a través del Consorci d’Acció Social de la Garrotxa.\nLes entitats poden sol·licitar l’espai en diferents usos:\nÚs de despatxos per a la gestió administrativa\nÚs de sales per a activitats i reunions\nÚs d’armaris per a guardar material\nEls locals tenen un reglament d’ús que han de conèixer les entitats que el sol·liciten.\nEs sol·liciten fent arribar aquesta sol·licitud al CASG (Consorci d’Acció Social de la Garrotxa) a través del correu entitatsgarrotxa@casg.cat\nDescobreix el procés de creació d’una entitat amb la nostra guia\nLa ciutat d’Olot compta amb una sèrie d’equipaments dels quals les entitats podeu fer ús. Equipaments públics i equipaments d’altres entitats que disposen d’espais i infraestructures que us poden ser útils quan us plantegeu muntar una activitat, convocar una assemblea, fer una xerrada, un concert…\nEn aquest Catàleg d’equipaments podeu buscar més de 40 espais amb característiques molt diferents que us facilitarà la feina a l’hora de trobar el lloc idoni per fer la vostra activitat.\nEn el mateix catàleg hi trobareu les condicions d’ús, el contacte i el formulari que podeu fer arribar als responsables dels espais que us interessin.\nEl SISA vetlla per facilitar eines per facilitar el dia a dia de les entitats aquests són els casos del catàleg de comunicació La Clau i la campanya “La Garrotxa També”\nLa Clau és un catàlegs on trobareu nocions bàsiques de comunicació i recursos comunicatius de la comarca de la Garrotxa.\nLa campanya parteix del concepte de suma, on tothom pot combinar la vida personal i la implicació a les entitats a través del compromís.\nPunt de Voluntariat.\nC/ Bisbe Lorenzana, 2 17800 Olot\n(dins el Casal Cívic d’Olot)\nHorari: dimarts de 16 a 19h i dijous de 10 a 13h.\n681 39 43 18


Un nou escàndol de dopatge esquitxa la Premier League - Diari de Girona\nUn nou escàndol de dopatge esquitxa la Premier League\nLes autoritats investiguen un metge que hauria tractat, entre altres esportistes, jugadors de l'Arsenal i el Chelsea\nefe | londres 03.04.2016 | 13:16\nEl govern ha demanat una investigació urgent de l'Agencia Antidopatge del Regne Unit (UKAD) per saber com es van gestionar les acusacions contra un doctor que presumptament va tractar amb fàrmacs il·lícits futbolistes i altres esportistes d'elit.\nEl ministre de Cultura, Esports i Mitjans de comunicació, John Whittingdale, va expressar la seva "profunda preocupació" després que "The Sunday Times" hagi difós un vídeo en el qual el doctor Mark Bonar aparentment reconeix prescriure fàrmacs a atletes per millorar el seu rendiment.\nL'UKAD ha admès que entre abril i maig del 2014 va rebre una denúncia contra aquest facultatiu però que va desestimar el cas en concloure que no estava sota la jurisdicció esportiva. L'organisme públic manté que tampoc va trobar proves per remetre-ho al Consell General Mèdic per ser investigat.\nEl ministre conservador ha ordenat una "recerca independent" per esbrinar "quines mesures va prendre (l'agència) quan es van rebre aquestes al·legacions" i "quines més és necessari dur a terme per garantir que l'esport britànic es manté net". "No hi ha lloc per la complacença en la lluita contra el dopatge, i el govern ja està examinant si la legislació vigent és suficient", va declarar, i va precisar que no dubtarà a introduir "sancions penals més dures si és necessari".\nEl president de l'UKAD, David Kenworthy, ha confirmat per la seva banda que es durà a terme una revisió dels fets ocorreguts i s'esperen recomanacions sobre com millorar els procediments "per assegurar que l'UKAD sigui el més eficaç possible en el futur per mantenir l'esport net".\nEl vídeo acusador\nEn el vídeo, elaborat de forma encoberta per un atleta en col·laboració amb el diari que el publica, i al llarg de diverses consultes, el doctor de 38 anys assegura haver receptat medicaments per millorar el rendiment a 150 esportistes, entre ells ciclistes, tennistes, un jugador de críquet, un campió de boxa i diversos futbolistes de la Premier League. Entre aquests, Bonar revela que ha tractat futbolistes de l'Arsenal, el Chelsea, el Leicester City i el Birmingham City.\nEl periòdic no ha identificat cap dels esportistes presumptament implicats fins que avancin les recerques i aclareix que no ha pogut corroborar per altres fonts que el metge tractés aquests atletes.\nBonar, que exerceix en la clínica privada antienvelliment Omniya del luxós barri londinenc de Knightsbridge, va admetre haver tractat als seus clients amb substàncies com eritropoietina (EPO), esteroides i hormones del creixement.\nEn el vídeo també explica que va ser un antic preparador del Chelsea, Bob Brinded, qui li va presentar diversos futbolistes d'elit.\nAquesta notícia ha posat en qüestió la credibilitat de l'Agencia Antidopatge britànica, que actualment investiga les acusacions de dopatge en l'esport rus i supervisa els esforços per eradicar les pràctiques il·lícites de cara als Jocs Olímpics de Rio de Janeiro.


Divendres de jocs: Teeworlds – GNULinux||||CAT\nLogo del Teeworlds\nTeeworlds es troba en els repositoris oficials de la majoria de distribucions, de manera que el podrem instaŀlar des del gestor de programari propi de la nostra. Per exemple, si utilitzeu Ubuntu el trobareu fàcilment al Centre de programari.\nQuan entreu al joc, primer us mostrarà tots els servidors de Teeworlds que hi ha disponibles. Veureu que són un munt. A mà dreta podeu modificar les opcions de filtrat dels servidors. És millor que activeu l’opció perquè només us mostri els servidors que tenen altres jugadors. Llavors, veureu que hi ha dos tipus de joc (columna «Type»): CTF – Capture The Flag (Captura la bandera) i DM – Death Match (mort sobtada). En la partida CFT, hi ha dos equips (blaus contra vermells) i heu de capturar la bandera contrària. En el mode DM no hi ha més objectiu que matar i evitar ser matats. Tampoc no és massa convenient caure a l’abisme.\nPer tant, escolliu un servidor que tingui jugadors amb el tipus de joc que més us agradi i feu clic a «Connect» per començar a jugar.\nPantalla del Teeworlds\nEls controls del joc són força senzill. Amb les tecles «WASD» ens podem moure, amb la barra d’espai saltem. Amb el ratolí podem controlar cap on apuntem, amb el seu botó esquerre disparem i amb el botó dret podem utilitzar el fuet per enganxar-nos a les parets i el sostre i balancejar-nos al més pur estil Indiana Jones.


Intercepten tres pasteres a Mallorca amb 40 migrants\nLa Guàrdia Civil ha activitat un dispositiu de recerca a la zona de Cabrera per si hi hagués més persones\n2 min. Palma 07/10/2020 11:54\n651x366 Una pastera arribada a les costes de les Illes. / V. M. Una pastera arribada a les costes de les Illes. / V. M.\nLa Delegació del govern espanyol a les Balears ha informat que s'han localitzat tres pasteres a Mallorca amb 37 migrants a bord. Concretament, una de les embarcacions ha estat interceptada a la zona de Cala Figuera, a Santanyí, amb 14 ocupants. Les altres dues pasteres les han trobat al sud de Cabrera, amb 26 migrants.\nSegons ha destacat la Delegació, hi podria haver més detencions i per aquest motiu la Guàrdia Civil ja ha activat un dispositiu de recerca, per esbrinar si hi havia més tripulants a bord d'aquestes pasteres. Salvament Marítim i la Guàrdia Civil no traslladen els migrants interceptats a Cabrera al port de Palma causa de l'estat de la mar, sinó que els duran fins a Cala Figuera.\nAmb l'arribada d'aquestes tres embarcacions, enguany ja han arribat a les Illes Balears un total de 55 pasteres i més de 700 migrants, una xifra que ja supera el total de l'any passat, quan es varen localitzar 41 embarcacions i 507 persones.\nEn relació amb l'arribada de pasteres a Mallorca, la Policia Nacional, en col·laboració amb el Servei Marítim de la Guàrdia Civil de les Balears, va detenir dia 27 de setembre un home acusat d'afavoriment a la immigració il·legal a la ruta de la costa algeriana de Dellys i Mallorca. El detingut, un jove de 22 anys, és membre d'un dels grups més actius de tràfic de persones del nord d'Algèria a les Illes.\nLocalitzen una pastera a s'Estanyol\nIntercepten una pastera amb 17 migrants a Portocolom i a la zona de Cala Murada, a Manacor\nArriben cinc noves pasteres amb 59 migrants a les costes de Mallorca, Eivissa i Formentera\nContinua l'arribada de pasteres a les Illes: intercepten una nova embarcació a Cabrera amb 16 migrants\nAina Calvo: "L'arribada de pasteres no s'atura ni avui, ni demà, ni demà passat"\nTres dels 46 migrants arribats en pastera a les Pitiüses aquest dijous donen positiu en covid-19\nL'odissea dels vençuts (I)\nEl malson de viure a la Part Forana i treballar al centre de Palma\nLes Verges, la festa més casposa\nAprendre per fer política\nFormentera forma part d'un projecte europeu per implantar energies renovables\nUn 63% dels cans que hi ha a Son Reus és de races considerades com a perilloses\nTusquets: "No acceptarem pressions per convocar les eleccions a la presidència del Barça en moments complicats"\nEl toc de queda a Eivissa començarà a les 22 h i els bars i restaurants hauran de tancar els espais interiors\nL'ex secretari d'estat de Seguretat declara davant del jutge que Fernández Díaz estava darrere l'operació Kitchen


El temps al Maresme: avui i demà temperatures extremes\n[ 1 març, 2021 ] Mataró ajorna la decisió sobre la reobertura dels parcs infantils Destacats\n[ 1 març, 2021 ] Els Mossos registren dues naus a Mataró i Canet de Mar on hi viurien persones relacionades amb els aldarulls de dissabte Canet de Mar\n[ 1 març, 2021 ] Desallotgen una vintena de persones d’una festa il·legal a Vilassar de Mar Portada\n[ 27 febrer, 2021 ] Famílies de Mataró es rebel·len contra el tancament de parcs infantils Destacats\n[ 26 febrer, 2021 ] El Govern flexibilitza les restriccions però les prorroga com a mínim una setmana més Destacats\n[ 26 febrer, 2021 ] Els Mossos intervenen una agència de viatges de Mataró que falsificava PCR negatius Mataró\n[ 26 febrer, 2021 ] [ÀUDIO] Podcast notícies del Maresme del 26/02/2021 Maresme\n[ 26 febrer, 2021 ] El podcast de laselva360 guanya el Premi Carles Rahola a la millor informació digital Comunicació\nInicioEl temps al MaresmeEl temps al Maresme: avui i demà temperatures extremes\n28 juny, 2019 Redacció El temps al Maresme 0\nEl temps al Maresme.. Foto: Aj. Sant Vicenç\nLa previsió del temps al Maresme per aquest divendres segons el servei meteorològic del Consell Comarcal del Maresme indica que les temperatures avui seran extremes, amb valors de 35 graus a la costa i fins a 39 a l’interior de la comarca.\nLa nit serà càlida, amb termòmetres que amb prou feines baixaran dels 25 graus i demà les temperatures seran d’entre 35 i 37 graus al centre del dia. Els vents seran fluixos, tant avui com demà i aquesta tarda la marinada de garbí farà que l’ambient sigui una mica més agradable a la costa. La mar estarà tranquil·la.\nDiumenge la calor comença a afluixar tot i que els termòmetres marcaran valors de 30 graus a la costa i de fins a 35 a l’interior de la comarca.\nAlerta del Pla Procicat\nProtecció Civil ha activat l’alerta del Pla Procicat per les altes temperatures que s’assoliran a tot el país. La comarca del Maresme es troba avui en risc alt d’incendis (nivell 2 de 3).\nDavant les onades de calor la Generalitat de Catalunya recomana hidratar-se amb freqüència i fer àpats lleugers. També es recomana tenir cura de la mainada i de la gent gran per tal que beguin sovint i no surtin en hores de més sol.\nPer altra part, des de la Generalitat es recorda que és convenient passar temps en zones climatitzades si no es disposa de ventilador o aire condicionat i pel que fa a les mascotes és important hidratar-les i no passejar-les en les hores de més calor.\nPodeu consultar els consells d’autoprotecció per onada de calor en aquest enllaç.\nEl festival marítim Maresmar se celebrarà biennalment\nEl temps al Maresme: ruixats febles al migdia i clarianes a la tarda\n25 abril, 2019 Josep Lluís Vidal El temps al Maresme 0\nLa previsió del temps al Maresme per aquest dijous segons el servei meteorològic del Consell Comarcal del Maresme indica que tindrem alguns ruixats febles, sobretot a l’interior de la comarca. A la tarda, en canvi, s’obriran algunes clarianes. Avui, les …\nEl temps al Maresme: avui nuvolositat abundant i algunes precipitacions al vespre\n6 març, 2019 Redacció El temps al Maresme 0\nLa previsió del temps al Maresme per aquest dimecres segons el servei meteorològic del Consell Comarcal del Maresme indica que avui tindrem nuvolositat abundant a tota la comarca. Al vespre poden descarregar algunes precipitacions però seran de caràcter feble. Demà …\nEl temps al Maresme: aquest dimecres torna el domini del sol\n26 setembre, 2017 Josep Lluís Vidal El temps al Maresme 0\nLa previsió del temps per aquest dimecres segons el servei meteorològic del Consell Comarcal del Maresme indica que tot i que encara quedaran intervals de núvols baixos durant el matí, en general dominarà el sol a tota la comarca. En …


“L'Estat fa parts i quarts”\n03 juny 2020 17:57\nPere Sampol sosté que la Demarcació de Costes no té el mateix tracte amb els propietaris de can Ganxo, a cala Tuent, que amb Pedro J. Ramírez i la seva piscina de la Costa dels Pins a l'hora de fer complir la partió de costes\nMiquel Ramis | 18 juliol 2009\n"L'Estat espanyol no té el mateix tracte per a tots els ciutadans de Mallorca". Així de contundent es manifestà ahir el senador autonòmic pel Bloc, Pere Sampol, referint-se als propietaris de la casa de Can Ganxo, a cala Tuent, i a Pedro J. Ramírez i la seva la piscina de la Costa dels Pins. I és que després de deu mesos, el Govern de Madrid ha contestat la sol·licitud de Sampol de revisar la demolició de la casa de can Ganxo.\nSampol volia saber si s'ajusta a la llei el fet que un expedient iniciat amb una sol·licitud de concessió administrativa per part de l'interessat pugui derivar en una ordre de demolició perquè, segons explicà el senador autonòmic pel Bloc, "això és el que passà amb Can Ganxo". I és que als propietaris de l'edificació esmentada, quan en demanaren la legalització, se'ls contestà de manera negativa i, a més, se'ls notificà que tenien 60 dies per demolir la casa.\nDavant aquest fet, Pere Sampol formulà les preguntes pertinents al Ministeri de Medi Ambient, des d'on, a més de la resposta, li han enviat un informe elaborat pels serveis jurídics de l'Estat de l'any 1993 en el qual figura que "can Ganxo pot aspirar a legalitzar la construcció" i, més avall del mateix text, hi consta que la propietat n'ha sol·licitat la regularització. Aquesta edificació data d'abans de 1923 i no va ser fins al 1965 que s'aprovà la partió de costes, de manera que la casa de can Ganxo, en el seu moment, es construí fora del domini públic.\nAixò no obstant, des de la Demarcació de Costes ordenaren esbucar can Ganxo, tot i que amb data d'avui aquesta maniobra està aturada, "mentre que no s'ha posat cap entrebanc a la piscina de Pedro J., sinó tot el contrari". En aquest sentit, Pere Sampol explicà que "la piscina que té Pedro J. a la Costa dels Pins és il·legalitzable, perquè es construí després de l'any 1965 i, en el seu moment, ja s'aixecà dins una zona de domini públic". En canvi, però, el senador lamentà que "a Pedro J. no li han enviat cap ordre de demolició com la que s'envià als titulars de can Ganxo".\nCal recordar que, el mes de setembre de 2008, des de la Demarcació de Costes notificaren a la propietat de can Ganxo, una societat formada per dues persones, que l'1 d'octubre del mateix any s'havia de tomar l'immoble. A més, els propietaris s'havien de fer càrrec de la demolició, que podia pujar a devers 300.000 euros, fet que Sampol entén que "no hauria de ser així". Des d'aleshores, però, el tema està aturat i can Ganxo presideix encara la cala verge de Tuent.\nPere, no dutb de les teves ganes per fer coses, emperò els teu pes és tant poc que arribes a fer pena. El POSE t'emplea com element decoratiu, et deixen fer cosetes i llevor voten els que els convé a ells i acabes fus dins l'anonimat. Saben cert que els dónes "catxé" i que aquí a Balears els teus companys, per a seguir cobrant, faran el que els diran. Sí les duguessiu ulls drets des d'aquí a Balears, sí no els aprovessiu tot el que volen sí abans no haguéssin cedit, veurieu com per no perdre el poder no se'n riurien de voltors. Que podem esperar d'aquests polítics que tenim si no saben gestionar altra cosa que no sigui el seu sou i el dels amics?. Una pena\nPer Les coses pel seu nom, fa mes de 10 anys\nQuè té Pedro J. que no tenen els altres? Informació privilegiada? Fa xantatge? Idò és ben fàcil desqualificar-lo! Ni que hi hagi el rei pel mig! Que surti tot i haurem acabat!


winproject\tadmin\t2017-04-07T10:30:32+00:00\nEl guanyador de la categoria Project Award dels FCBarcelona Photo Awards, anomenat “Variacions al podi”, explora la idea, la forma, les connotacions i la història de l’objecte “podi”. A través d’aquesta exploració l’obra reflexiona sobre la paradoxa de l’esport, on l’equilibri entre l’auto-superació i la competició professional és fonamental.\nEl projecte es desenvoluparà sota la supervisió d’Ayperi Karabuda Ecer i s’espera que estigui llest el desembre de 2017.\nCristina de Middel és una artista espanyola l’obra de la qual reflexiona principalment sobre les relacions entre la ficció i la realitat.\nDe Middel va publicar el seu llibre “Afronautas” al 2012, inspirat en el programa espacial de Zàmbia, i va ser un veritable èxit de vendes. Gràcies a aquesta obra, al 2013 va ser una de les finalistes del premi de fotografia Deutsche Börse. També va rebre el Premi Infinity del Centre Internacional de Fotografia de Nova York a la millor publicació de l’any 2013.\nCristina de Middel ha exposat la seva obra a Es Rencontres de la Photographie d’Arles, a PhotoEspaña, al Festival de les Imatges a Vevey (Suïssa), així com en nombroses fires i galeries de tot el món.\nLes seves obres han estat publicades en les monografies Vida i miracles de la Paula P., Els Afronauts i la festa, entre d’altres.\nA l’any 2015 va exposar el seu projecte Man Jayen al Museu de la Universitat de Navarra.


La Fireta d’Estiu ha suposat una mostra de la variada oferta turística, comercial, gastronòmica, industrial, cultural, patrimonial i artística de Biar\nMaría Cristina Hernández, regidora de Turisme i Promoció Econòmica de Biar: “A pesar del mal temps, hem aconseguit amb creixes els objectius que ens havíem marcat, incrementant notablement el nombre d'expositors pel que fa a l'any passat, i augmentat considerablement el nombre de visitants”\nLa VI Fireta d’Estiu de Biar, celebrada els dies 7, 8 i 9 de juliol, ha suposat un rotund èxit, malgrat la pluja que es va registrar el divendres 7 i que va obligar a la suspensió de quasi totes les activitats programades per a eixe dia.\nLa Fireta d’Estiu ha suposat una mostra de la variada oferta turística, comercial, gastronòmica, industrial, cultural, patrimonial i artística de Biar. Amb el suport de l'Associació d'Empresaris, Comerciants i Hostelers de Biar (AEBI) i l'Associació d'Artesans i Mercaders ISIS, ha comptat amb la participació de més de 70 expositors.\nParal·lelament a la mostra, s'han desenvolupat un gran nombre d'activitats lúdic festives: exhibicions comercials, tapeo i degustacions, tallers i jocs, artesania i ceràmica, rutes culturals, oci, concerts i actuacions, concursos i sorteigs. Fins a 52 actuacions es van succeir al llarg de la Fireta, per a que biaruts i visitants ho disfrutaren.\nLa pluja del primer dia va obligar a suspendre els actes programats per a eixe dia, la qual cosa va ocasionar que l'afluència de públic el dissabte i diumenge fóra massiva. Els actes suspesos es van celebrar la vesprada-nit del diumenge, ja que el dilluns, 10 de juliol, era festivitat local, en celebrar-se Sant Cristòfol, patró de Biar.\nMaría Cristina Hernández, regidora de Turisme i Promoció Econòmica, assenyala que “A pesar del mal temps, hem aconseguit amb escreix els objectius que ens havíem marcat, incrementant notablement el nombre d'expositors pel que fa a l'any passat, i augmentat considerablement el nombre de visitants”.\n“He d'agrair especialment a tots els biaruts –prossegueix María Cristina Hernández—la seua inestimable col·laboració, decorant els carrers, suportant les molèsties i acollint als nombrosos visitants. Igualment agraïsc al personal de l'Ajuntament el seu esforç perquè, un any més, la Fireta d’Estíu haja resultat un èxit”.\nAmb motiu de la Fireta es va estrenar el nou Pla d'Emergències i Evacuació de Biar, comptant amb la col·laboració de la Creu Roja, Policia Local i Oficina Tècnica Municipal, que va disposar un operatiu amb una ambulància i un lloc d'urgències fix, un reforç de Policia Local més seguretat privada des del dijous 6 al diumenge 9 de juliol.


Els Bombers segueixen intentant extingir el foc que ha cremat dues naus a Sant Fruitós de Bages – Castellvilarenc.info\nEls Bombers segueixen intentant extingir el foc que ha cremat dues naus a Sant Fruitós de Bages\nby Redacció 13/08/2020 13/08/2020\nFoto i Vídeo: Gemma Aleman/ACN\nUn total d’onze dotacions treballen per evitar que el foc pugui propagar-se\nUn total d’onze dotacions dels Bombers segueixen treballant en les tasques d’extinció de l’incendi que ha cremat dues naus al polígon de Sant Isidre de Sant Fruitós de Bages. Segons ha explicat el cap de guàrdia dels Bombers a l’ACN, Marcel·lí Fonts, la intenció és que les tasques durin encara hores. El foc ha cremat completament la nau de l’empresa de transports i logística Go Viltrans i prop del 90% de la del costat, Plàstics Ensija.\nSegons Fonts, malgrat que hi ha una nau amb productes dissolvents a prop, a hores d’ara no existeix cap risc. Ara els treballs se centraran a acabar d’apagar els punts calents “per evitar que el foc es pugui propagar cap a les naus properes i la població”, afegeix.\nEls Bombers van rebre l’avís del foc aquest dimecres a les 22.54 de la nit. L’alerta va arribar des de fora del polígon, fet que, segons el cap de guàrdia dels Bombers, fa difícil saber quant de temps feia que cremaven les naus. Setze dotacions hi han treballat al llarg de la nit.\nA hores d’ara es desconeixen les causes del foc. A parer de Fonts, en arribar l’avís tan tard, costarà determinar-ho.\nÈxit als tallers creatius del Coviu2020.\nLa pluja crea diverses afectacions a Castellbell i el Vilar\nDos ferits lleus per intoxicació química a Castellgalí\n17 famílies d’un bloc de la Sareb a Sant Fruitós de Bages denuncien pujades del 70% del lloguer en plena crisi sanitària


centre catòlic mataró: Festes d'aquesta setmana (fins al 6 de novembre de 2016)\nFestes d'aquesta setmana (fins al 6 de novembre de 2016)\nButlletí festes.org <nuriafestes@gmail.com>\n11:23 (fa 12 hores)\nper a [Botarga\nArbúcies (la Selva), 5 i 6 de novembre de 2016\nUn apassionat homenatge a aquest menut instrument de vent que durant dos dies omple Arbúcies amb sons càlids. Concerts, col·loquis, tallers, balls, parades artesanes i moltes altres activitats destinades a donar a conèixer i ampliar l'interès per aquesta flauta rústica de so agut.\nIgualada (l'Anoia), 5 i 6 de novembre de 2016\nDiferents poblacions, fins el 6 de novembre de 2016\nLa Diada de la Catalunya Nord és una festivitat lúdico-reivindicativa que commemora els tràgics successos derivats de la signatura del Tractat dels Pirineus amb actes ben diversos: des de les accions simbòliques a l'actual frontera fins a les celebracions commemoratives de Perpinyà.\nCalonge (el Baix Empordà), del 4 al 13 de novembre 2016\nLa vila de Calonge dedica bona part de la seva Festa Major d’Hivern a celebrar l’arribada del primer vi de la temporada, un vi de pagès i amb denominació d’origen Empordà que és en una de les zones enològiques amb més tradició de Catalunya.\nDiferents poblacions del Principat, Tardor de 2016\nDiferents poblacions de l'Alt Camp, del 4 al 6 de novembre de 2016\nAprofitant les festes de Santa Úrsula, Valls acull el Guant: Festival Internacional de Titelles de l’Alt Camp, un festival itinerant que pretén crear un espai de referència en aquest sector en el marc dels Països Catalans, tant pels titellaires com pel públic en general.\nMostra de Balls de Diables Infantils amb Parlaments a Esplugues de Llobregat\nMitjans, Rafel / Editorial Alta Fulla\nPublicat per ccm a 0:20


S'han trobat 175 registres. Mostrant pàgina 11 de 18\nEs recullen unes 600 joguines a la Jornada Solidària de Recollida de Joguines\nLa jornada es va celebrar ahir, 3 de gener, al Pavelló Municipal. Entitats esportives hi van participar amb la realització d'exhibicions de futbol, bàsquet, judo i patinatge.\n2n memorial Pere Jiménez Raja, aquest diumenge\nL'acte se celebrarà el pròxim diumenge 8 de gener, a partir de les 9:30 h al Pavelló Germans Margall.\nConcert del Duo Faragó, demà\nEl concert tindrà lloc a l'Església de Sant Nicolau de Malgrat de Mar, a les 20 h. Aportació voluntària.


Ajuntament d'Alaquàs. Premsa.Alaquàs ha acollit aquest cap de setmana el primer campionat d'escacs celebrats a nivell nacional de manera presencial després de l'estat d'alarma\nEls millors joves jugadors d'escacs es van donar cita el dissabte i el diumenge as Castell d'Alaquàs per a participar en els Campionats Autonòmics i la final dels Jocs Esportius d'Escacs de la Comunitat Valenciana.\nEl Castell d'Alaquàs ha sigut aquest cap de setmana seu del primer campionat d'escacs celebrat en tota Espanya de manera presencial després de l'estat d'alarma. Un total de 72 xiquetes i xiquets, entre ells els millors jugadors d'escacs de la Comunitat Valenciana, han disputat els Campionats Autonòmics d'escacs i la final dels Jocs Esportius.\nL'esdeveniment, organitzat per la Federació d'Escacs de la Comunitat Valenciana i la col·laboració de l'Ajuntament d'Alaquàs i el Club d'Escacs d'Alaquàs, va complir amb totes les mesures de prevenció per a fer front al COVID-19. Per això, amb l'objectiu de garantir totes les mesures de seguretat i higiene, les partides es van disputar en tres espais separats i diferenciats sense assistència de públic. Aquestes mateixes mesures van obligar a celebrar aquests campionats amb un número molt reduït de participants.\nCal destacar, a més dels resultats esportius, la gran disciplina i l'exemplar comportament de totes les persones participants. Les famílies han destacat també l'organització i el control per part de les entitats responsables.\nTotes les classificacions es poden consultar en la pàgina web de la Federació d'Escacs de la Comunitat Valenciana https://www.facv.org/.


⚠ Quarantena obligatòria per als que viatgen des de València i Castelló fins a Bèlgica\nBèlgica recomana quarantena obligatòria a les persones que viatgen des de València i Castelló\nEl Govern de Bèlgica ha ampliat la seua llista taronja\ndiumenge, 2 d’agost 2020 - 13:45h\nTambé ha ampliat l'obligació de guardar quarantena obligatòria a les persones que tornen des de Barcelona, Navarra i tota la comunitat d'Aragó | València Diari\nEl Govern de Bèlgica ha ampliat la seua llista 'taronja' de regions amb quarantena recomanada a les persones que tornen al país des d'elles, entre les que es troben les províncies de València i Castelló.\nSegons el ministeri belga, estes dos províncies estan en el mateix nivell que Girona, Tarragona, Almeria, Múrcia, el País Basc, Extremadura i la Rioja dins d'Espanya; l'Algarve i Lisboa en Portugal; Viena en Àustria o la regió de París en França. També s'inclouen en este nivell d'alerta països sencers com Suècia, Malta, Romania o Luxemburg.\nA demés, també ha ampliat l'obligació de guardar quarantena obligatòria a les persones que tornen des de Barcelona, Navarra i tota la comunitat d'Aragó, zones que s'unixen a una llista en la que ja es trobaven anteriorment les províncies de Lleida i Osca, segons consta en la llista actualitzada de recomanacions de viatge a causa de la pandèmia del coronavirus.\nTambé hi ha llista roja\nEstos territoris es troben, en concret, en la llista 'roja' del Ministeri d'Exteriors belga, el que implica que els turistes que visiten estes zones hauran d'entrar en quarantena obligatòria i sotmetre's a proves en el seu retorn al territori belga a partir d'este dissabte.\nLes autoritats belgues inclouen en esta llista a les regions en les que la situació per la malaltia Covid-19 és complicada i a les que recomana no viatjar perquè són destinacions en els que els turistes poden trobar mesures severes de contenció, fins i tot el confinament.\nFonts del Ministeri van afirmar el 8 de juliol que treballavwn amb un sistema de semàfors per a explicar la situació en els diferents països de la zona Schengen, però basa l'escala de colors en les formalitats o obligacions que imposa el país de destinació i no en la seua situació epidemiològica.\n"L'alcalde de Sagunt dona positiu en coronavirus" "Dos locals multats per permetre l'ús de la pista de ball en Alacant"


Què ens transmet aquesta cançó?\nel dia de desembre 10, 2018\n- Què ens explica aquesta cançó?\n- Què heu sentit, mentre l'escoltàveu?\n- Us ha passat mai alguna situació similar?\nassetjament cançó reflexió


Cerca totes les ofertes d'hotels a Poio Entrada:\n1 ComentarisHotel Don Pepesituació, esmorzar complert, tranquil·litat, panoràmica des de l'habitació, qualitat preu...Habitacions per nit per només102 EUR Motel Venus Pontevedra...Habitacions per nit per només Més zones a Pontevedra\nPoio és en dels molts llocs de Pontevedra que els viatgers gaudeixen de visitar. Amb un gran nombre d'atraccions per descobrir, aquesta desitjable part de la ciutat no deixarà de meravellar-vos. Amb calor i comfort, Poio és un lloc per a vacances relaxades després d'una setmana de feina. Estalvii temps i diners fent la reserva amb Agoda.com, que us promet les millors opcions d'hotels a Poio i molts més àrees a Pontevedra. Explori un llistat complet d'allotjaments i trobi el lloc perfecte per a vostè. Simplement entri les seves dates d'estada a la nostra pestanya de recerca per a trobar les millors ofertes d'hotels a Poio.\nHotels destacats a Poio, Pontevedra\nsituació, esmorzar complert, tranquil·litat, panoràmica des de l'habitació, qualitat preu.\nJordi, Espanya 2 de febrer de 2017 Motel Venus Pontevedra\nEl Motel Venus Pontevedra està situat a prop de l'autopista E-1, que us permetrà accedir a...\nTots els hotels de Pontevedra\nHotels a Poio: Hotel Don Pepe


CICLE D'ESPIRITUALITAT I NATURALESA HUMANA:"AMOR I ESPIRITUALITAT, MÉS ENLLÀ DELS SENTIMENTS". - INSTITUT GESTALT\nCICLE D’ESPIRITUALITAT I NATURALESA HUMANA:”AMOR I ESPIRITUALITAT, MÉS ENLLÀ DELS SENTIMENTS”.\nFacilita: Daniel Gabarró Berbegal\nDaniel Gabarró. El meu ofici és inspirar, acompanyar i transformar conscientment persones, empreses i organitzacions.\nEm dedico a il·luminar la realitat, crear mapes per tal d’indicar els camins per arribar el més lluny possible com a societat, com a empreses i com a persones individuals.\nTambé faig cursos per a persones interessades en el seu creixement personal i despertar espiritual, en la línia de l’Antonio Blay, en Gerardo Schmedling i l’Anthony de Mello.\nProfessionalment sóc empresari, escriptor, conferenciant, formador, diplomat en direcció i organització d’empreses, mestre, psicopedagog, llicenciat en humanitats, expert en PNL i exprofessor de la Universitat Ramon Llull i de la Universitat de Lleida.\nL’amor no és un sentiment.\nL’amor és la nostra essència i s’expressa amb acció intel·ligent, però … Com estimar? Quines eines d’amor tenim?\nSi l’amor és universal, com saber la forma sàvia d’estimar una Parella o company de feina? Com estimar algun ca que no suportem? Quins Criteris ENS portin a estimar sàviament? I si l’amor és universal i sempre està present, com veure’l en una bomba atòmica o l’acció sàdica d’1 assassí? I com comprovar, experimentalment que és dins de Nostre i NINGÚ no a els olla donar si no som nosaltres qui el desperta a su interior?\nUna Sessió per investigar dins de Nostre i dur l’amor a la vida quotidiana: no nomes a la part bonica de la vida, sinó a tot Arreu; inclosos a els espais Nostres i de la societat que ENS semblen més foscos. Una Sessió per posar llum.\nPer més informació del curs, AQUÍ.\nData: 12 març 2019.\nprevious post: CICLE D’ESPIRITUALITAT I NATURALESA HUMANA: EXPERIÈNCIA INTERIOR DE L’ALLIBERAMENT\nnext post: CICLE DE ESPIRITUALITAT I NATURALESA HUMANA: “L’AMOR I ELS REGISTRES AKÀSHICS”


Engeguen un projecte per detectar abusos a persones amb Discapacitat I\nun dels tallers impartits per Mossos en el marc de la prova pilot. FOTO: Norma Vidal/ACN\nMossos d'Esquadra i Catalònia Fundació Creactiva treballen conjuntament en aquesta línia\nper Redacció / ACN 3 de maig de 2018\nEls Mossos d'Esquadra ha engegat un projecte perquè les persones amb Discapacitat Intel·lectual (DI) puguin identificar si són víctimes d'abusos i maltractament de qualsevol forma, a més de dotar-lo d'eines per fer-hi front. Un projecte que es desenvoluparà a Catalònia Fundació Creactiva.\nEs tracta de la Unitat d'Atenció a les Víctimes amb Discapacitat Intel·lectual (UAVDI), que té com a objectiu respondre a la situació de vulnerabilitat de les persones amb DI a ser víctimes d'abús, així com reduir el risc de revictimització provocat per les dificultats del sistema policial i judicial de desplegar els suports necessaris a les víctimes amb DI.\nLa UAVDI és un projecte pioner de la policia catalana, en estreta col·laboració amb la federació Dincat (que aglutina unes 300 entitats que treballen amb persones amb discapacitat intel·lectual de Catalunya), la Fundació Vicki Bernadet i la Fundació Catalana Síndrome de Down. El projecte arrencarà oficialment el 8 de maig, tot i que ja s'estan fent diverses proves pilot.\nEls Mossos impartiran tallers divulgatius entre els usuaris d'entitats que treballen amb aquest segment de la població. Uns tallers molt interactius i visuals que inclouen vinyetes que representen situacions en què les persones amb discapacitat intel·lectual es poden trobar identificades.\nEn aquest sentit s'han dissenyat vuit tipologies de tallers diferents que apropen a aquest col·lectiu temàtiques com l'abús físic, l'abandonament a la llar, l'abús psicològic, l'agressió sexual, el 'sexting' - compartir imatges de caràcter íntim i fer-ne difusió -, o l'odi i la discriminació.


Mireia Mollà es reuneix amb la vicepresidenta segona del Govern per parlar de feina verda | Notícies Dígitals\nMireia Mollà es reuneix amb la vicepresidenta segona del Govern per parlar de feina verda\n19/04/2022 feina verda, mireia molla\nLa consellera d’Agricultura, Desenvolupament rural, Emergència Climàtica i Transició Ecològica, Mireia Mollà, juntament amb la secretària autonòmica de Transició Ecològica, Paula Tuzón, ha mantingut una reunió amb la vicepresidenta segona del Govern i ministra de Treball, Yolanda Díaz, sobre les oportunitats associades a les polítiques verdes i als nous jaciments docupació.\nMollà i Díaz han mostrat “plena sintonia” durant la trobada que ha tingut lloc a la seu del Ministeri de Treball. Després de la reunió, que ha durat una hora i mitja, la consellera i la vicepresidenta s’han agraït mútuament la complicitat i la feina compartida per a la construcció d’una sòlida oportunitat d’ocupació.\nAmbdues dirigents han coincidit en l’ocasió que ofereix la transició ecològica per a “la feina qualificada, la formació professional i l’ocupació per a un sector jove, que necessita noves expectatives laborals i oportunitats al nostre territori”.\nLes polítiques de transició ecològica i energètica a la Comunitat Valenciana generaran, d’acord amb les previsions, un increment net d’uns 25.000-35.000 llocs de treball a l’any, una pujada de l’1,5% sobre la dada d’afiliats al tancament del 2021, segons la Conselleria.\n“Hem redactat el Pla Valencià Integrat d’Energia i Canvi Climàtic 2030 i volem conèixer els plantejaments del Govern per ser aquesta Comunitat que lideri la creació de llocs de treball en aquesta transició ecològica que hem d’activar a tots els sectors i en què la innovació i la ciència formaran part del dia a dia del nostre sistema productiu”, ha subratllat Mollà.\nLa vicepresidenta segona del Govern, durant el transcurs de la reunió, ha traslladat la responsabilitat d’apostar per aquestes fonts de treball de qualitat, futur i assentat al territori que, a més, podrà generar un impacte positiu en el conjunt del territori i equilibrar el desenvolupament, també a l’entorn rural.\nPer part seva, el Pla Valencià Integrat d’Energia i Canvi Climàtic (PNIECC) analitzarà els impactes distributius i de gènere per “assegurar que l’increment de la producció i renda repercuteixi positivament en la igualtat i la transició justa”, ha explicat Mollà.\nA la Comunitat Valenciana, el camí de la transformació ja compta amb exemples de referència: “El fet que Volkswagen hagi elegit Sagunt és un detonant que la Generalitat vol fer un nou teixit productiu, vol enfortir la indústria, vol fer la reconversió, vol tenir innovació, ciència, tecnologia, etc. per fer de motor que lideri al conjunt d’Espanya la transició ecològica”, han assenyalat les responsables polítiques.\nLes estimacions que maneja la Conselleria de Transició preveuen la creació de fins a 30 llocs de treball nous per cada milió d’euros invertit. En el cas del PIB, la relació és de 2 euros daugment per cada euro dinversió.\nAixí, inversions de la Generalitat com el pla Municipis a Xarxa, dotat amb 20 milions d’euros, generarien almenys 600 llocs de treball. La consellera ha destacat els principals jaciments d’ocupació que encapçalen les inversions en renovables, seguida d’altres mesures de transició energètica com l’abandonament de combustibles fòssils, el desenvolupament de comunitats energètiques i l’eficiència i l’estalvi d’energia.\n← Ximo Puig s’ha reunit amb representants de la patronal hotelera Hosbec\nLes exportacions de la Comunitat Valenciana creixen un 22,2% al gener – febrer de 2022 →


Altres continguts (5)\nEl Consell (7)\nServeis tècnics del Consell Comarcal de la Cerdanya (3)\nPer part d'aquest Consell Comarcal de la Cerdanya es presta el servei d'Assistència Tècnica als diversos municipis de la comarca.\nAquest servei inclou tasques com les d'assessorament en matèria de planejament, gestió i disciplina urbanística, així com en elaboració d'informes relatius a la concessió de llicències urbanístiques.\nIgualment es presta assistència i assessorament en la preparació de la documentació necessària en la tramitació de subvencions i ajuts.\nTambé s'han realitzat funcions relatives a l'emissió d'informes sobre els expedients dels municipis seguits per a les concessions de llicències d'activitats sotmeses al règim d'autorització ambiental, emissió d'informes i estudis relatius a la realització d'obres i serveis municipals.\nDe la mateixa manera s'han prestat serveis d'assistència als municipis en matèria d'organització i prestació de serveis municipals, així com assessorament i elaboració d'informes i tramitació de documentació referent a l'activitat dels municipis en matèria jurídicoadministrativa i econòmicofinancera.\nÀrees del Consell (17)\nServeis Socials i d’Atenció a les persones (4)\nÒrgans de govern (2)


ALEXANDRE DE RIQUER Decoració\nGAUDÍ I EL MODERNISME A CATALUNYA / Arts Decoratives / Alexandre de Riquer - Decoració -\nLa decoració d’interiors en l’obra de Riquer: Inicis L'absis de Montserrat Triomf de l’estètica modernista Llista d’obres Imatges\nDecoració interior dels plafons verticals de l'absis.\nLa primera incursió coneguda de Riquer en la decoració d’interiors és de considerable importància, ja que es tracta ni més ni menys, que de la decoració de l'Hotel Internacional que Domènech i Montaner va erigir per a l'Exposició Internacional de Barcelona de 1888. Aquesta obra va ser un prodigi de capacitat constructiva del seu autor i la decoració interior en que Riquer va intervenir activament va ser una demostració de luxe i de bon gust.\nLamentablement aquest hotel va ser enderrocat en acabar l'Exposició ja que estava construït de forma provisional, encara que amb tècniques molt elaborades, en terrenys cedits solament amb aquesta finalitat. Per aquest motiu, no són moltes les imatges que en posseïm actualment.\nTambé correspon a aquesta època la xemeneia monumental que Riquer va dissenyar per encàrrec de Gaudí per al Palau Güell de Barcelona.\nEls plafons de l'absis de Montserrat:\nEntre els anys 1896 i 1897, Riquer va decorar els plafons verticals de l'absis de l’altar major de l'Església del monestir de Montserrat (patrona de Catalunya), que ja li havien estat encarregats el 1894. Encara que aquest treball el va realitzar amb la col·laboració d’altres artistes pertanyents al Cercle Artístic de Sant Lluc, aquests anys pertanyen a un període en que la obra de Riquer evoluciona diferentment que la dels seus companys i ja s’insereix completament en l’estètica modernista, que constitueix segons Eliseu Trenc la mes reeixida de la seva obra.\nTeresa Macià i Bigorra, ens descriu aquestes pintures de Riquer de la següent manera: Les sis grans pintures de l'absis s’ordenen simètricament, tres i tres, a cada banda de la fornícula que permet la visió de la imatge de la Mare de Déu des de l’església.\nEls dos plafons laterals son el doble d’amples (12x6 m.) que els quatre plafons modernistes que tanquen l'absis (12x3m.). Aquests quatre plafons centrals son obra d'Alexandre de Riquer. Riquer representà en dues de les grans teles una composició vegetal, en que la natura estilitzada des de les mateixes arrels evoluciona i s’enfila fins a tocar el sol, representat com un símbol dual, el sol-creu. Entre els brancatges i les fulles entortolligades, Riquer hi col·loca els escuts de Montserrat i de Catalunya, i de l'Església i dels Benedictins, respectivament. El fons es d’un color fosc uniforme. La composició està organitzada de manera ascendent.\nAls altres dos plafons Riquer hi situa dos estols de figures femenines alades. Son dues composicions verticals i ascendents amb una vintena d’àngels representats en cos sencer - que son representacions de l’ideal femení de bellesa típic de l’època - i una quinzena de petits angelets amb només cap i ales a l’angle superior. El fons es blavós.\nDues imatges del presbiteri de l'Església de Montserrat **\nTriomf de l’estètica modernista:\nEl 1897, va decorar l'interior de la casa Alomar, els elements més destacats de la qual van ser sis panells representant les quatre estacions i al·legories de la poesia i de la música, que actualment son part d’una col·lecció privada .\nEl 1900, va realitzar la decoració de la farmàcia del seu parent Grau Ynglada al carrer Nou de la Rambla de Barcelona, col·laborant amb Gaspar Homar per a la realització de la marqueteria i amb Granell pels vidres artístics.\nUna de les més espectaculars realitzacions en aquest camp va ser la que Riquer va realitzar per al "Cercle del Liceu" (situat dintre de l’edifici del teatre de l’opera de Barcelona) l’any 1900, els seus dissenys de llums combinant la fusta, el metall i l’esmalt, mostren un dels treballs més delicats de l’artista, que encara sobreviuen en tot el seu esplendor en el mateix lloc pel qual Riquer els va dissenyar. En aquest treball va comptar amb la col·laboració d’artesans com Gaspar Homar pel que fa als mobles i A. Rigalt per les vidrieres, els industrials fabricants de mosaic hidràulic Escofet i altres.\nEn el mateix any, va realitzar la decoració de l'Institut Industrial a Terrassa i malgrat que les seves pintures de nus femenins representant la indústria tèxtil i el comerç van ser rebutjades per la direcció de la institució que les va considerar massa atrevides - l’encàrrec va ser acabat anys més tard per Joaquim Vancells - es poden actualment contemplar a la Casa Museu Alegre de Sagrera de Terrassa (Vallès Occidental).\nTambé va decorar el Cafè Català amb la col·laboració dels germans Vives, la Maison Dorée el 1903 i una mica més tard el 1905 La Vaqueria Catalana.\nPlafons decoratius: Primavera, estiu, tardor i hivern a la Casa Alomar\nPlafó decoratiu de l'Institut Industrial de Terrassa (actualment al Museu Alegre de Sagrera)*\nElements decoratius, portes, vestíbul, plafons decoratius, aplic i mosaic\nMarqueteria, "La Botànica" i "La Medicina" a la Farmàcia Grau Ynglada (avui desapareguda)\nPorta i decoració interior de la Farmàcia Grau Ynglada\nDecoració Lista d'obres:\n-Casa Bofill (MNAC 1887)\n-Llar de foc neogòtica del Palau Güell (1888)\n-Decoració dels plafons interiors del presbiteri de l'Església de Montserrat (1896)\n-Farmàcia Grau Ynglada al carrer Nou de la Rambla (Barcelona)\n-Cercle del Liceu (Teatre de l’Opera de Barcelona)\n-Plafó al Vestíbul de l'Institut Industrial (Terrassa -Vallès Occidental-) actualment a la Casa Museu Alegre de Sagrera de Terrassa)\nImatges amb * publicades amb l’autorització del Cercle Artístic de Sant Lluc.\nImatges amb * publicades amb l’autorització del Museu Alegre de Sagrera de Terrassa.\nImatges amb ** publicades amb l’autorització de l’Abadia de Montserrat.


La URV ofereix formació d’anglès als alumnes de secundària i a la població de Vila-seca - URV Activ@\nEl Servei Lingüístic de la URV oferirà dos cursos de diferents nivells a partir de l'octubre al campus de la població\nUn moment de la presentació dels cursos, avui a la Facultat de Turisme i Geografia.\nEl Centre de Recursos per a l’Aprenentage i l’Investigació (CRAI) de la Facultat de Turisme i Geografia del campus Vila-seca acollirà, a partir del proper octubre, dos cursos d’anglès adreçats als estudiants dels instituts de Vila-seca i a les persones empadronades al municipi. La iniciativa l’han gestat l’Ajuntament de la població, la Universitat Rovira i Virgili i la Diputació de Tarragona, amb l’objectiu de donar servei als vila-secans.\nDe fet, els estudiants de secundària de Vila-seca ja tenen accés al CRAI i als seus serveis des del curs passat. Els dos cursos que s’impartiran, que condueixen a una titulació del Marc Europeu Comú de Referència (MECR), són: un de nivell A2, del 8 d’octubre de 2018 al 15 de maig de 2019, de 100 h lectives i amb 20 places; i un de nivell B1, del 9 d’octubre al 16 de maig, també de 100 h lectives i amb 20 places. Els alumnes dels instituts i i les persones de Vila-seca que hi estiguin interessades han d’haver nascut l’any 2002 o abans. El cost de cada curs és de 50 € anuals.\nPer matricular-se en un dels dos cursos cal haver superat la prova de nivell respectiva al mes d’abril, i fer l’inscripció prèvia aquí i aquí. La matrícula per als cursos, més endavant, serà en línia, a la web Llengües URV.\nAquest matí, l’alcalde de Vila-seca i president de la Diputació, Josep Poblet, el rector de la URV, Josep Anton Ferré, la regidora d’Ensenyament de Vila-seca, Manuela Moya, i el delegat del rector de Relacions Institucionals, Antoni González Senmartí, han presentat els nous cursos a l’Aula Magna de la Facultat de Turisme i Geografia. Com han assenyalat en les seves intervencions, el domini de l’anglès és un dels reptes de la societat d’avui.\nSi la demanda supera l’oferta, es considerarà la possibilitat de programar més cursos i de més nivells diferents. Per a més informació sobre els cursos, podeu adreçar-vos al Servei Lingüístic de la URV (tel. 977558359-8363, infosl@urv.cat) o a la Regidoria d’Ensenyament de l’Ajuntament (tel. 977309327, ajuntament@vilaseca.cat).\nArxivat a: Facultat de Turisme i Geografia, Llengües URV, Preuniversitaris, Societat i cultura, URV-Societat\nAmb les etiquetes: anglès


Erosió per xaragalls (esp., erosión por arroyaderos). Erosió hídrica per escolament superficial concentrat.\nPocs metres aigües avall, la rugositat del terreny i el major cabal fan que l'escolament laminar es concentri en canals anomenats xaragalls, en els quals l'aigua agafa major velocitat i arrenca i transporta partícules del fons i de les parets del canal. Vessant avall augmenta el cabal, els canals es fan més profunds i esdevenen escorrancs o barrancs. L'escolament per xaragalls provoca una pèrdua de partícules minerals, matèria orgànica i nutrients.\nxaragalls en una vinya. Anoia (J. Porta)\nEl terreny presenta incisions clarament visibles, de menys de 30 cm de profunditat. En llaurar el camp es dissimulen, però no es resol el problema si no es va a l'origen de les causes.\nErosió per xaragalls provocats\nper un reg d'intensitat\nexcessiva (J. Porta)\nconcentrat: mesura de la incisió\nd'un xaragall (J. Porta)\nErosió per escolament superficial concentrat: xaragalls en un camp sense conreu. Les Garrigues\nErosió per escolament\nxaragalls en un talús\nd'autopista no revegetat.\nDisminuir el cabal d'aigua que circula pel vessant. Es pot aconseguir amb tècniques de conreu que creïn rugositat a la superfície del sòl o bé evitant vessants massa llargs. Construcció de mesures de conservació que disminueixin la longitud del vessant i permetin un desguàs no erosiu de l'excés d'aigua de pluja. El disseny de terrasses i canals s'ha de calcular i projectar d'acord amb les característiques de les pluges i de la morfologia del terreny, per tal que l'escolament no sigui erosiu. Quan això no és possible, cal protegir les vies d'escolament amb vegetació o amb revestiments durs, tal com es fa en obra pública o jardineria.\namb un xaragall.\nCanal de desguàs preparat per a sembrar.\nCanal de desguàs protegit de l'erosió\namb vegetació. Anoia (J. Porta)\nUtilització de geotèxtils per a protegir un talús de\ncarretera de l'erosió i facilitar-ne la revegetació\nPlantació de planta\ngeotèxils i reg localitzat\nen un jardí d'un vessant.\nUtilització de geotèxils i reg localitzat en jardineria\nen vessant per a evitar l'erosió i aconseguir una bona\nimplantació de la vegetació. Lleida (J. Porta)


Pesarrodona és el bagenc amb més suport a les llistes de JxC de cara al 14-F - Regió7 :: El Diari de la Catalunya Central\nPesarrodona és el bagenc amb més suport a les llistes de JxC de cara al 14-F\nHa estat el 13è més votat per Barcelona, mentre que en el lloc 16è hi ha l’exalcalde de Sallent, David Saldoni\nredacció. manresa 14.12.2020 | 23:07\nPesarrodona és el bagenc amb més suport a les llistes de JxC de cara al 14-F Regió7\nEl santjoanenc Jordi Pesarrodona i l´exalcalde de Sallent, David Saldoni, són els dos bagencs que quedaran situats en posicions més avançades a les llistes de JxC a les eleccions al Parlament de Catalunya del proper 14. Aquest cap de setmana la formació ha celebrat les primàries per confeccionar les candidatures a cadascuna de les províncies. En el cas de la de Barcelona, on ja estava determinat que encapçalaria la llista Laura Borràs.\nEl primer bagenc d´aquesta candidatura és l´exregidor de Sant Joan de Vilatorrada i exconseller comarcal del Bages per Esquerra Republicana, Jordi Pesarrodona, que ha obtingut 331 vots i ha estat el tretzè més votat a Barcelona, mentre que l´exalcalde de Sallent i actual director general de Transports, David Saldoni, ha estat setzè, amb 208 vots. Un altre bagenc, el jove surienc Miquel Flores, ha obtingut 15 vots i ha estat el 55è més votat a les llistes el partit per Barcelona.\nJordi Pesarrodona serà el bagenc més ben situat a les llistes de Junts.


Formació espiritual — UR-gruppe\nOberts a tothom que tingui el desig d’aprendre i aprofundir en un coneixement espiritual plural i de rigor acadèmic, els nou cursos de formació espiritual de l’UR-gruppe cobreixen els essencials indo-europeus de l’espiritualitat tradicional al dellà dels sistemes religiosos establerts. No cal tenir coneixements espirituals o filosòfics previs. Al final del curs, els participants disposaran del bagatge primordial per començar una exploració espiritual més avançada. D’altra banda, els cursos són necessaris per aquells qui vulguin passar de ser socis corresponents a socis numeraris de l’UR-gruppe.\nEl proper cicle dels 9 cursos de formació espiritual comença el 26 d’octubre de 2019.\nEl darrer dissabte del mes, de 10am a 1:15pm. Hi ha una pausa de 15 minuts a les 11:30am.\nLa inscripció completa a tots els 9 cursos és de 100€.\nSi es vol inscriure a un sol curs per separat, el cost és de 15€. El novè curs només és disponible als qui s’inscriguin a tota la formació.\nLa inscripció a tots els 9 cursos cobreix condició de soci corresponent de l’Associació Tradicional UR-gruppe per al primer any.\nÉs indispensable de portar llibreta per prendre notes.\nTemari dels nou cursos de formació espiritual\nAquest curs serveix d’introducció per a un coneixement general dels indoeuropeus, la seva història, la seva llengua, la seva societat, les ètnies que se’n deriven, el seu panteó i els seus mites. De càrrega menys espiritual, el curs és un viatge als inicis dels pobles indoeuropeus i els seus elements d’identitat comuns, tot seguint el mestratge del filòleg i historiador francès Georges Dumézil. Semblantment, s’estudiaran les principals característiques de les poblacions indoiràniques, germàniques i grecoromanes.\n2. La Filosofia perenne\nPartint del substrat espiritual indoeuropeu de l’UR-gruppe, aquest curs és una introducció a la filosofia perenne de la mà del novel·lista anglès Aldous Huxley. S’estudiaran els principals temes del perennialisme i les veritats compartides entre totes les religions del món. El curs es clou amb una introducció i aprofundiment de l’escola tradicionalista de René Guénon i Julius Evola.\nEntrats en els cursos de metafísica, aquest curs se centra a l’estudi de l’U, altrament anomenat l’Absolut, en les diferents filosofies i escoles de pensament indoeuropees. De la mà del filòsof grecoromà Plotí i del filòsof indi Adi Shankara, es revisaran les conceptualitzacions més importants de l’U còsmic. Les escoles platònica, neoplatònica i estoica tindran un pes determinant en la nostra comprensió de l’U dins la tradició espiritual indoeuropea, amb el monisme radical de l’advaita vedanta hindú.\n4. els Déus\nFermament centrats ja en la tradició grecoromana, el curs explica la natura de la raça dels Déus segons el gran orador romà Ciceró i el filòleg i historiador francès Georges Dumézil. Tot navegant els fonaments de la metafísica indoeuropea dels Déus, s’estudiarà el panteó dels Déus romans més importants—inclosa la Tríada Capitolina de Iuppiter, Iuno i Minerva, i de Iuppiter, Mars i Quirinus.\nLa metafísica de la raça dels homes és un curs d’importància semblant a la dels Déus. Seguint els principis teòrics d’Evola, el curs presenta els orígens del naixement de l’home segons el mite indoeuropeu, la idea de l’aristocràcia de l’ànima i la metafísica del trifuncionalisme social de Dumézil. El curs tractarà igualment la teoria de la metempsicosi (reencarnació) i les edats de l’home i el món, amb un èmfasi especial en l’edat de ferro romana o el Kali Yuga vèdic.\n6. La Tradició romana\nDe contingut més històric i pràctic, aquest curs tracta els elements més important de la tradició espiritual romana i la seva organització: sacerdoci i tipus de sacerdots, culte públic i privat, institucions religioses, el calendari romà antic, i les festivitats—a més d’estudiar els valors i ètica centrals del mos maiorum romà.\n7. La Pràctica espiritual\nDe natura eminentment pràctica, aquest curs ensenya els fonaments de la pràctica espiritual—la pietas romana. Al llarg de les classes s’explicaran i ensenyaran els rituals diaris (amb les oblacions permeses), els diferents mètodes de meditació, i una introducció als bàsics del ioga i els Yoga Sutra de Patañjali.\n8. Els cultes mistèrics\nApareguts a l’Antiguitat tardana hel·lenística i romana, els cultes mistèrics van ser la major expressió de saviesa espiritual al dellà de les institucions religioses públiques. En aquest curs de natura descriptiva, s’explicarà l’estructura dels cultes, la història dels cultes més importants—d’Eleusis a Mithras o Cybele—, i la importància del sincretisme hel·lènic en la formació dels diferents cultes de l’Antiguitat.\n9. La Iniciació\nEl darrer curs de formació espiritual se centra en la natura de la iniciació espiritual o religiosa. S’ensenyen els fonaments i la història de la iniciació en la tradició indoeuropea i grecoromana, els tipus d’iniciacions que han existit i existeixen encara, i el mecanisme del procediment iniciàtic. Termes com incubació, oracles o sagrament seran d’ús comú en aquest curs.


Continua l'esforç de l'equip de govern per consensuar els pressupostos amb l'oposició\nDivendres passat, 2 de juliol, els portaveus dels quatre grups polítics de l'oposició a Puçol (Partit Popular, Unió Valenciana, Bloc i Esquerra Unida) havien sigut citats per l'alcalde de la població (Josep Mª Iborra, del PSOE) per a una reunió de portaveus en què s'anava a estudiar un nou projecte de pressupost municipal per al 2004, en el qual l'equip de govern acceptava totes les propostes presentades pels grups de l'oposició.\nA la reunió només van acudir Josep Mª Iborra i Mariano Sanchis, el portaveu del PP, curiosament l'únic partit que no havia realitzat cap proposta per a millorar els pressupostos, s'havia limitat a desqualificar-los globalment.\nJosep Mª Iborra insistix que no cal abandonar el diàleg i, per això, el mateix dilluns al matí contactava novament amb els quatre portaveus de l'oposició per a convocar una nova reunió: ''cal treballar de valent per a superar esta crisi, però les postures han anat acostant-se; de fet, hem inclòs en el nou esborrany de pressupostos les peticions dels grups de l'oposició pel que l'acord entre alguns partits ha d'arribar i esperem que siga com més prompte millor, perquè el funcionament quotidià del poble no se'n ressenta''.\nLes dates de la crisi municipal\nPrimavera de 2003: els antecedents de l'actual crisi cal buscar-los en l'aprovació del nou Pla General poc abans de les eleccions municipals de 2003, amb els vots favorables del PSOE i Unió Valenciana. En aquell moment, ja es produïx un enfrontament entre distints grups, i arriba a finalitzar el xoc entre el Bloc i UV en els jutjats, amb sengles denúncies.\nNovembre del 2003: comença la crisi quan el ple aprova la creació d'una comissió mixta encarregada de decidir el repartiment de les subvencions municipals als clubs i associacions locals. L'equip de govern socialista s'oposa a esta comissió, però ha d'acatar la decisió de tots els partits de l'oposició, que voten a favor.\nDesembre del 2003: s'accentua la crisi al no haver-hi acord entre el govern socialista (que disposa de huit vots) i l'oposició (que en disposa de nou) a l'hora d'elaborar els pressupostos municipals per a l'any 2004. Passen quatre mesos i les negociacions no acaben d'estar clares.\n30 abril 2004: finalment, els pressupostos són presentats al ple pel PSOE, però són rebutjats pels quatre grups polítics de l'oposició. La crisi es fa evident.\nPrimavera 2004: s'obri un període de negociacions i acostaments de postures en el tema pressupostari. Però també un període d'amenaces més o menys velades, de desqualificacions i d'invitacions mútues a presentar la moció de censura o la de confiança, respectivament. No obstant, ningú mou fitxa...\n2 juliol 2004: després d'acceptar totes les modificacions als pressupostos presentades per UV, Bloc i EU, l'alcalde socialista entrega a tots els grups polítics municipals un nou esborrany dels pressupostos i convoca una junta de portaveus per a la vesprada del divendres 2 de juliol. Només els portaveus del PP i el PSOE acudixen a esta última trobada.


Puigdemont "s'oposa" a la seva entrega a Espanya en resposta a l'euroordre\nPublicat 18/10/2019 11:14CET\nL'expresident de la Generalitat Carles Puigdemont "s'oposa" a la seva entrega a Espanya com a conseqüncia de la tercera euroordre de detenció i entrega que va cursar aquest dilluns el Tribunal Suprem (TS).\nSegons ha informat l'oficina del president, Puigdemont ha rebut la notificació i ha comparegut de manera voluntria a primera hora d'aquest divendres davant les autoritats belgues a Brusselles acompanyat dels seus advocats en resposta a l'euroordre.\nLa Fiscalia belga va rebre aquest dilluns l'euroordre contra l'expresident catal, que el jutge instructor de la causa del procés independentista, Pablo Llarena, ha decidit reactivar.\nEs tracta de la tercera euroordre que cursa el Suprem, davant la qual l'expresident "est seguint tots els passos oficials que acompanyen aquest procediment", destaca la seva oficina en un comunicat.\nL'advocat de Puigdemont Paul Bekaert ja va assegurar que l'expresident es presentaria davant la Justícia Belga quan se'l convoqués i que collaboraria amb les autoritats belgues en el procés sobre l'execució o no de l'euroordre.